Finaliziran nacrt metodologije utvrđivanja potencijala biomase u BiH | UNDP u Bosni i Hercegovini\nFinaliziran nacrt metodologije utvrđivanja potencijala biomase u BiH\nZajednički program iz oblasti bioenergije, pod vodstvom Ministarstva vanjske trgovine i ekonomskih odnosa BiH, danas je održao drugi sastanak radnih grupa u hotelu Blanca na Vlašiću. Ovom prilikom predstavnicima relevantnih institucija sa svih nivoa u BiH prezentirana je finalna verzija metodologije za utvrđivanje potencijala biomase u BiH. Finalna verzija metodologije je pripremljena i unaprijeđena na osnovu komentara primljenih na prethodnom sastanku radnih grupa.\nNa sastanku su ujedno prezentirani dostupni i potrebni podaci relevantnih institucija u BiH, a diskutovano je i o dostupnosti i validnost podataka u sklopu zasebnih sesija za predstavnike sektora šumarstva i poljoprivrede.\nPotencijal drvne biomase čini značajan segment sveukupne biomase u BiH. Aktivnosti UNDP projekta „Zapošljavanje i sigurno snabdijevanje energijom korištenjem biomase“, finansiranog od Češke Razvojne Agencije, usmjeren je na utvrđivanje potencijala drvne biomase po zajednički usvojenoj metodologiji.\nZajednički program koordinira aktivnosti projekata triju međunarodnih agencija iz oblasti bioenergije u BiH: USAID EIA (Investiranje u sektor energije), UNDP BiH (Zapošljavanje i sigurno snabdijevanje energijom korištenjem biomase) i GIZ (Poticanje obnovljivih izvora energije). Ovaj program ima za cilj da, u saradnji sa relevantnim institucijama u BiH, identificira i doprinese poboljšanju ključnih oblasti sektora bioenergije u BiH.


Barnsli – Navijaci Srbija\nHome > Posts tagged "Barnsli"\nČudna je neka atmosfera ovih dana u Svonsiju, malom gradu u južnom Velsu. Ponos tog grada, fudbalski klub istog imena, blizu je ulaska u Premijer ligu posle tri godine igranja u Čempionšipu. Igra u subotu od 19.30 časova revanš meč polufinala plej-ofa protiv Barnslija, a iz prvog susreta ima\nObično se kaže da novac vrti gde burgija neće, ali u slučaju Barnslija to ne važi. Maleni klub iz Jorkšira za manje od 10 meseci prošao je put od praga Lige 1, odnosno trećeg ranga takmičenja u Engleskoj, do plej-ofa za ulazak u Premijer ligu. Sistem i vizija američkih\nMart je bio košmaran za Reding. Nakon što je početkom trećeg meseca u godini ekipa Veljka Paunovića savladala Šefild Venzdej, do kraja istog nije slavila nijednom. Remizirala je sa Notingem Forestom i Kvins Park Rendžersom, između je poražena od Birmingema, a seriju loših rezultata nastavila je i na startu


Kina:Gugl prekinuo cenzuru pretrage\nIzvor: B92, 22.Mar.2010, 23:10 (ažurirano 02.Apr.2020.)\nBeograd -- Internet pretraživač Gugl prekinuo je cenzuru rezultata pretraživanja, uprkos upozorenju da je prema kineskom zakonu dužan da cenzuriše sadržaje pretrage.\nKineski zvaničnici upozorili su Gugl više puta da će se suočiti sa posledicama ako se ne povinuje državnim zakonima o cenzuri. Iz Gugla stižu reakcije da se nadaju da će kineska vlada poštovati njihovu odluku, kao i da su veoma svesni da država može u svakom trenutku da blokira pristup Guglu.\nGugl se,u januaru, žalio na, kako je saopšteno "sofisticirane sajber napade na njihov sistem, a koji potiču iz Kine".\nZbog mogućnosti da zbog, prestanka cenzure rezultata pretraživanja, Kina blokira pristup Guglu, korisnici tog pretraživača u toj državi će biti preusmeravani na hongkonški sajt google.com.hk.\nGugl je saopštio da je to kompromisno rešenje, potpuno legalno i da će u velikoj meri ljudima u Kini povećati pristup internetu.\nRadio 021: Kompromis Gugla i Kineza\nIzvor: Domino Magazin, 23.Mar.2010, 01:11\nNajzad Internet sloboda u komunističkoj zemlji..Internet pretraživač Google saopštava da je prekinuo cenzuru pretraživanja u Kini. Kineski zvaničnici su nekoliko puta upozorili giganta da će se suočiti sa posledicama ako ne nastavi da pruža podršku državnoj administraciji u cenzuri Interneta...Kineska...


Sastanak sa Transparency International BiH - Biblioteka Sarajeva\nJU Biblioteka Sarajeva inicirala je saradnju sa Transparency International BiH, a sastanak je održan u petak 10.9.2021. godine u Hotelu “Evropa” u Sarajevu. Na sastanku je bilo riječi o provođenju konkursnih procedura zapošljavanja i javnih nabavki u javnim ustanovama i institucijama, kao i o monitoringu koji provodi ova organizacija kada je u pitanju zakonitost i transparentnost u spomenutim procesima, te o pružanju pravne pomoći u konkretnim postupcima nabavki u okviru Centra za pružanje pravne pomoći u borbi protiv korupcije.\nSastanku su ispred Biblioteke prisustvovali direktorica Merima Lendo i saradnik Narcis Saračević. Dogovoren je nastavak saradnje u cilju snažnijeg i transparentnijeg sistema javnih nabavki i procesa zapošljavanja koji je ključan za sprečavanje korupcije u ovoj oblasti.\nInače, Transparency International BiH je duži niz godina angažovan na unapređenju sistema javnih nabavki u Bosni i Hercegovini, i to kroz sljedeće aktivnosti:\nAnaliza stanja i kreiranje preporuka za unapređenje zakonskog okvira i implementacije Zakona o javnim nabavkama u BiH;\nSaradnja na jačanju kapaciteta institucija sistema javnih nabavki u BiH;\nStvaranje koalicija sa drugim zainteresovanim stranama – nevladinim organizacijama i poslovnim sektorom, radi uspješnijeg zagovaranja za unapređenje sistema;\nPružanje pravne pomoći oštećenim ponuđačima u konkretnim postupcima nabavki u okviru Centra za pružanje pravne pomoći u borbi protiv korupcije;\nOrganizovanje i učestvovanje u obukama za ugovorne organe, ponuđače, nevladine organizacije i medije, o relevantnim propisima i praksama javnih nabavki.


Imajući u vidu završetak vanrednog stanja, očigledno je da protivpravno emitovanje rijaliti programa neće biti sankcionisano, a ostaju otvorena i pitanja drugih kršenja zakona, poput promovisanja nasilja i nadrilekarstva na nacionalnim frekvencijama, rekao je predsednik Udruženja Savo Manojlović.\nPrema njegovim rečima, ponovnim zasedanjem Skupštine se otvorio prostor da se ispuni ustavna obaveza odlučivanja o narodnoj inicijativi koju predlažu građani, a reč je o aktu koji je prošao sve zvanične procedure i zvanično je uvršten u predloge zakona.\nOstala su još dva koraka – mišljenje Vlade, koje obično daje nadležno Ministarstvo kulture i informisanja, i izglasavanje u Narodnoj skupštini, naveo je Manojlović u pisanoj izjavi.\nOn je istakao da su na sastanku, koji je usledio posle predaje inicijative prošle godine, dobili uveravanje stručne službe ministarstva da je zakon potrebno usvojiti.\nTada je i predsednik skupštinskog odbora Mirko Krlić rekao da podržava navedeni predlog zakona, pa smatramo da su otklonjene sve prepreke da ga Skupština usvoji pre izbora 21. juna, kazao je Manojlović.\n← Mališić: Kontinuirani napadi na NIN


RTCG - Radio Televizija Crne Gore - Nacionalni javni servis :: Društvo :: Malidžan i Ognjenović dobitnice "Oktoiha" / print=true\nPROFESORICE BIOLOGIJE 20. 12. 2019. 15:21 >> 15:55 0\nMalidžan i Ognjenović dobitnice "Oktoiha"\nDobitnice Državne nagrade „Oktoih“ za ovu godinu su Desanka Malidžan, profesorica biologije u JU OŠ „Radojica Perović“ u Podgorici i Sanja Ognjanović, profesorica biologije u JU Gimnazija „Slobodan Škerović“.\nTu odluku u skladu sa Zakonom o državnim nagradama donio je Žiri za dodjelu Državne nagrade „Oktoih“ u sastavu: Zoja Bojanić-Lalović, predsjednica, Aleksandar Mitrović, član, Mubera Kurpejović, članica, Ljiljana Krivokapić, članica i Mijajlo Đurić, član.\nŽiriju za dodjelu Državne nagrade „Oktoih“ dostavljeno je 22 prijedloga za Nagradu, saopšteno je iz Ministarstva prosvjete.\nDržavnu nagradu "Oktoih", koja se sastoji od plakete, diplome i novčanog dijela dobitnicima će svečano uručiti ministar prosvjete dr Damir Šehović 17. januara 2020. godine.\nMinistarstvo prosvjete „Oktoih“


Potpisan Sporazum o obuci Komunalne policije – Nadlanu.com\nPotpisan Sporazum o obuci Komunalne policije\nBEOGRAD, 11. maja 2010. (Beta) - Ministar unutrašnjih poslova Ivica Dačić i ministar za državnu upravu i lokalnu samoupravu Milan Marković potpisali su u utorak Sporazum o obuci budućih pripadnika Komunalne policije u centru za obuku u Sremskoj Kamenici.\nNakon potpisivanja u Palati Srbije, Marković je rekao da se 78 kandidata za komunalne policajce iz Beograda, Niša, Novog Sada, Leskovca i Sremske Mitrovice od ponedeljka nalazi u Sremskoj Kamenici gde će se narednih 70 dana proći teoretsku i praktičnu obuku od ukupno 400 časova.\nPriručnik za obuku budućih komunalnih policajaca sastavljen je u saradnji sa Misijom OEBS-a, Savetom Evrope i Evropskom komisijom, rekao je Marković i ocenio da je uvođenje te službe "ozbiljan vid decentralizacije".\nMinistar Dačić je izrazio očekivanje da će formiranje Komunalne policije podići nivo bezbednosti i javnog reda ali da će pomoći da MUP Srbije racionalnije koristi resurse za svoje nadležnosti. Dačić je najavio da će osim centra u Sremskoj Kamenici, MUP staviti na raspolaganje i druge svoje centre za obuku kada i ostale lokalne zajednice budu prošle selekciju kadrova za svoju komunalnu policiju.


Oprezni optimizam u govoru predsednika Baraka Obame o ekonomiji\nPredsednik Obama imao je reči ohrabrenja za ekonomsku situaciju tokom današnjeg obraćanja javnosti. Međutim, dok je saopštavao kako se razvijaju njegove mere za oporavak privrede, američki predsednik upozorio je svoje sunarodnike da ne očekuju previše - u kratkom roku.\nPredsednikov govor o ekonomskom oporavku mogao bi da se svede na dve reči: oprezni optimizam.\n"Nema sumnje da su vremena i dalje teška i da se ni u kom slučaju još nismo izvukli.\nAli ovde gde se sada nalazimo, prvi put možemo da vidimo tračke nade", poručio je Obama.\nNeki od tih tračaka nade su poboljšanja u poslednjim izveštajima o prodaji kuća i automobila, izgradnji domova i potrošnji potrošača. Predsednik Obama pokušao je da američkom narodu jasno predstavi šta je učinjeno, zbog čega i šta još treba da se uradi.\n"Zakon za oporavak i reinvestiranje, program kapitalizacije banaka, plan za stambeni sektor, jačanje vanbankarskog kreditnog tržišta, plan za spas autoindustrije i naš rad na samitu G-20. Sve su to neophodni delovi slagalice oporavka".\nPredsednik je takođe rekao da će za sklapanje ove slagalice biti potrebno vreme i trud, a upozorio je i na teškoće koje predstoje.\n"2009. će nastaviti da bude teška godina za američku ekonomiju. Jačina ove recesije prouzrokovaće zatvaranje dodatnih radnih mesta, gubljenje kuća i još mnogo bola pre nego što se ona završi".\nU međuvremenu, predsednik Obama očekuje da berze nastave da rastu i padaju.\n"Jednostavno, nije održivo da imate finansijski sistem 21. veka, kojim se rukovodi po pravilima i regulativama iz 20. veka. Ta pravila su dozvolila da nemar nekoliko pojedinca zapreti celoj ekonomiji".\nUkratko, Obama je zaključio da vidi svetlo na kraju tunela, ali da je ono vrlo slabo i da će - da bi se stiglo do njega – biti potrebno još mnogo rada.


Londonska igra prestola\nM. D. 23. juna 2017. 08:44\nUoči starta Vimbldona prošle sezone, Novak Đoković je imao prednost u trci za prvo mesto na ATP listi kao Usein Bolt u onim na 100 metara. Sa duplo više bodova od najbližeg rivala Endija Mareja, obarao je rekorde u renkingu. Gubitak titule teniskog vladara mogao je da se desi samo u slučaju teškog pada Srbina i ekspresnog uspona Britanca, a neizvesnost u top 5 su mogli da vrate samo Nadal i Federer nekakvim bajkovitim osvajanjem grend slemova posle duge pauze.\nSten trenutno ima blagi „for“ u odnosu na Noleta što se poena tiče, ali naš as je i u ovoj lošoj formi favorit u odnosu na Švajcarca na travi. Vavrinki je četvrtfinale do sada bila „puna kapa“ na Vimbldonu, mada on iz magičnog šešira može da izvuče i jedini grend slem pehar koji mu nedostaje, samo ako bude raspoložen.\nSkromnih 250 bodova koliko Istborn ima da ponudi šampionu možda deluju kao „sića“, ali u trci za prvo mesto bi mogli da budu i odlučujući. Marej i Vavrinka su ispali već na startu Kvinsa, Nadal ne igra pripremne turnire, pa bi Novaku titula u nedelju uoči Vimbldona donela samopouzdanja, ali i bodove koji nisu zanemarljivi u trenucima kada se Endiju klima tron, prenose Novosti.\nDanas su finala: Mogu li i Novak i „Vatreni“ do…\nNovak se „otvorio“ posle pobede nad Nadalom i…\nNa set do finala: Đoković vodi protiv Nadala 2:1, nastavak…


Sumnja se da je P. N, 11. jula ove godine, upravljajući automobilom marke "pežo", u mestu Barič oborio pedesetpetogodšnjeg muškaraca i potom se udaljio sa lica mesta.\nUsled zadobijenih povreda, pedesetpetogodišnjak je preminuo po prijemu u Urgentni centar.\nU drugom slučaju, koji se dogodio dva dana ranije, N. K. je, kako se sumnja, upravljajući automobilom "reno klio", u mestu Veliki Crljeni kod Lazarevca oborio devetnaestogodišnjeg biciklistu i udaljio se sa lica mesta.\nTom prilikom, biciklista je zadobio teške telesne povrede.\nOsumnjičeni su, uz krivične prijave, privedeni nadležnim tužilaštvima.\nHAPŠENJE U BEOGRADU Mladić upadao u banke i uz pretnju pištoljem oteo više od MILION I PO DINARA


Od 20. decembra novi propisi za ulazak u Srbiju | Prvi Portal Bajina Bašta\nOd 20. decembra novi propisi za ulazak u Srbiju\n18. децембра 2020. 18. децембра 2020. Prvi Portal\t0 Comments Državljani, Granica, Prelaz\nU nedelju 20. decembra na snagu stupaju nove mere koje se tiču ulaska stranih državljana u Srbiju. S tim u vezi granična policija Bosne i Hercegovine je dobila obaveštenje od Ministarstva unutrašnjih poslova Republike Srbije o primeni novih mera za osobe koje ulaze u Republiku Srbiju.\nKako se navodi, strancima koji dolaze u Republiku Srbiju dozvoljen je ulazak samo ako poseduju negativan PCR test na prisustvo virusa Covid izdat od strane referentne laboratorije u državi iz koje dolaze, a koji ne sme biti stariji od 48 sati . Ako postoji kašnjenje prilikom ulaska u Republiku Srbiju, u tom slučaju test ne može biti stariji od 72 sata prilikom ulaska u Republiku Srbiju.\nUslov za ulazak u Republiku Srbiju ne primjenjuje se na državljane susednih država iz pograničnog područja koji obavljaju poljoprivredne radove i imaju poljoprivredno zemljište na teritoriji Republike Srbije. Oni su dužni da prilikom prelaska državne granice poseduju dokaz o vlasništvu nad poljoprivrednim zemljištem ili izjavu vlasnika poljoprivrednog zemljišta da lice obavlja poljoprivredne radove na njegovom zemljištu.\nOva mera se ne odnosi ni na državljane susednih država koji su stanovnici pograničnog područja i koji su zaposleni na teritoriji Republike Srbije, kojima je poslodavac iz Republike Srbije izdao dokument o radnom angažovanju, pod uslovom reciprociteta.\nOvaj članak je pročitalo 834 posetilaca portala!\n← Rekonstrukcija kanalizacione mreže\nJoš 205 pozitivnih na Covid →


Grad slobodnog duha, umetnosti i kulture - TONS\nGrad slobodnog duha, umetnosti i kulture\nNovi Sad je grad kultura, u kom se razlike spajaju, a ne razilaze. Uz svoju bogatu kulturnu ponudu, Novi Sad ističe svoju multikulturalnost, istoriju i duh grada kroz umetnički izraz, muzejske postavke, privremene instalacije, uličnu umetnost, projekte i događaje tokom cele godine. Za sve ovo je delom zaslužan kreativni potencijal mladih ljudi, koji svoju energiju nesebično pretaču u osnaživanje identiteta svog grada.\nNovi Sad zna kako da baštini svoje nematerijalno nasleđe – prvenstveno način življenja i gostoprimstvo samih Novosađana, a zatim istoriju i materijalne artefakte koji su posetiocima na raspolaganju u institucijama kulture širom grada. Matica srpska, Muzej grada, Muzej Vojvodine, Muzej savremene umetnosti Vojvodine, Trg galerija ili Sinagoga, neki su od objekata i prostora koji mogu zaintrigirati svakog mladog čoveka.\nNovi Sad će 2022. godine poneti titulu Evropske prestonice kulture. Bogat kulturni program biće intenzivan tokom cele godine na različitim lokacijama u gradu. Revitalizovane su nove kulturne stanice sa ciljem proširenja kreativno-kulturnog sektora grada: Kreativni distrikt, Svilara ili Eđšeg, koje postaju, ili su već postale, jezgra umetničkog izraza mladih, i onih koji se tako osećaju.


Stefanović - Blic Online\nPotpredsednik Vlade i ministar odbrane dr Nebojša Stefanović sastao se danas u Beču sa saveznom ministarkom odbrane Republike Austrije Klaudijom Taner sa kojom je razgovarao o saradnji dveju zemalja u oblasti odbrane.\nPILOTI, PEŠADINCI, ARTILJERCI... Stefanović: Veliki prikaz snage naše vojske danas u Kragujevcu\nPotpredsednik Vlade i ministar odbrane dr Nebojša Stefanović pozvao je sve građane Srbije da danas dođu u Kragujevac na veliki prikaz snage naše vojske.\n"U MAGACINIMA NIJE BILO ARTILJERIJSKE MUNICIJE" Stefanović u Čačku: Istraga će pokazati šta su uzroci požara, što je najvažnije - niko nije stradao\n"O OBAVEZNOM VOJNOM ROKU ODLUČUJE SKUPŠTINA" Stefanović: Tako važnu odluku nismo želeli da donosimo preko noći\nPotpredsednik Vlade i ministar odbrane dr Nebojša Stefanović prisustvovao je danas svečanosti polaganja zakletve vojnika na dobrovoljnom služenju vojnog roka generacije „mart 2021“ u kasarni „Vojvoda Petar Bojović“ u Leskovcu. Više od 400 vojnika na dobrovoljnom služenju vojnog roka i slušalaca Кursa za rezervne oficire generacije “mart 2021” položilo je danas zakletvu u kasarnama u Leskovcu, Somboru, Valjevu i Beogradu.\nPotpredsednik Vlade Republike Srbije i ministar unutrašnjih poslova dr Nebojša Stefanović sastao se danas u Ufi sa izvršnim sekretarom Kabineta za institucionalnu bezbednost pri Kabinetu predsednika Brazila Valeriom Stumpf Trindadeom.\nPotpredsednik Vlade Srbije i ministar unutrašnjih poslova dr Nebojša Stefanović i novoimenovani ambasador Kraljevine Belgije Kunrad Adam razgovarali su danas u Beogradu i izrazili zadovoljstvo postignutim nivoom dosadašnje policijske saradnje dve zemlje.\nMinistar unutrašnjih poslova Nebojša Stefanović razgovarao je danas u Beogradu sa ambasadorom Savezne Republike Nemačke Tomasom Šibom o saradnji policija dve zemlje u oblasti unutrašnjih poslova.\nMinistar unutrašnjih poslova Nebojša Stefanović istakao je danas da je tokom ove i prošle godine u radni odnos u Ministarstvo unutrašnjih poslova primljeno više od 1.000 diplomiranih studenata Kriminalističko-policijske akademije, polaznika Centra za osnovnu policijsku obuku i vatrogasaca i poručio da će Ministarstvo nastaviti sa odgovornom politikom zapošljavanja kadrova u skladu sa potrebama policije.\nMinistar policije Nebojša Stefanović razgovarao je danas sa ambasadorom Francuske Frederikom Mondolonijem o dosadašnjoj saradnji policija dveju zemalja.\nMinistar unutrašnjih poslova Nebojša Stefanović sastao se danas u Trstu sa ministrom unutrašnjih poslova Italije Markom Minitijem sa kojim je razgovarao o daljem unapređenju saradnje u oblasti unutrašnjih poslova koja je kao, i do sada, ocenjena kao veoma uspešna, saopšteno je iz MUP-a.\nRešenja za prijem u radni odnos 150 diplomaca Kriminalističko-policijske akademije uručio je danas resorni ministar Nebojša Stefanović.\nStefanović budućim policajcima: "Želim da budete okosnica u radu policije"\nMinistar unutrašnjih poslova Nebojša Stefanović održao je danas na Kriminalističko-policijskoj akademiji uvodno predavanje na temu bezbednosti studentima prve godine te visokoškolske ustanove i sa vršiocem dužnosti dekana Goranom Boškovićem potpisao Ugovor o poslovnoj saradnji koji će omogućiti zapošljavanje najboljih studenata u Ministarstvo unutrašnjih poslova.\nStefanović: Iz Srbije 49 osoba otišlo u borbu za ISIS\nMinistar unutrašnjih poslova Nebojša Stefanović izjavio je jutros da je registrovano 49 osoba iz Srbije koje su otišle da se bore za grupu Islamska država.\nStefanović: Sve u vezi Marovića, kako zakon kaže\n- Nema sumnje da će Mnistarstvo unutrašnjih poslova postupiti po zakonu, ukoliko otkrije gde se nalazi bivši visoki funkcioner vladajuće DPS Crne Gore Svetozar Marović, izjavio je danas ministar Nebojšta Stefanović.\nStefanović i Avenoso o bezbednosti saobraćaja\nMinistar unutrašnjih poslova Nebojša Stefanović i predsednik Evropskog saveta za bezbednost u saobraćaju Antonio Avenoso složili su se danas da je najvažniji cilj bezbednosti u saobraćaju da se sačuva ljudski život.\nStefanović i Čepurin o unapređenju saradnje policija Srbije i Rusije\nPotpredsednik Vlade Srbije i ministar unutrašnjih poslova Nebojša Stefanović i ambasador Ruske Federacije u Beogradu Aleksandar Čepurin razgovarali su danas o unapređenju saradnje policija dveju zemalja u borbi protiv organizovanog kriminala, trgovine drogom, terorizma i sajber kriminala.\nMinistri Stefanović i Šarčević potpisali Protokol o bezbednosti dece\nPotpredsednik Vlade Republike Srbije i ministar unutrašnjih poslova dr Nebojša Stefanović potpisao je danas u Osnovnoj školi „Vuk Karadžić“ u Beogradu Protokol o saradnji na programu „Osnovi bezbednosti dece“ sa ministrom prosvete Mladenom Šarčevićem, zahvaljujući čemu će od septembra biti uveden novi fakultativni predmet u osnovne škole.\nStefanović: Zaplenjeno 10,5 kilograma marihuane na Batrovcima\nPolicija je na graničnom prelazu Batrovci, prema Hrvatskoj, uhapsila dve osobe sa Kosova pošto je kod njih pronašla više do 10,5 kilograma marihuane, saopšteno je danas.


Tanjug 7. decembra 2019. 14:33\nBEOGRAD – Uz zanimljive eksperimente, naučne izazove i eksplozivne šou programe, sutrašnji dan na Festivalu nauke u Beogradu proteći će na Sajmu kao Porodični dan posebno osmišljen za naučno druženje s mališanima i roditeljima.\nPosetioci će moći da učestvuju u psihološkim eksperimentima osmišljenim da razotkriju mitove i zablude vezane za ljudski um.\nČuvena misija osvajanja Meseca, devetomesečno putovanje od jajne ćelije do bebe ili pak ono znatno duže koje obuhvata celu evoluciju ljudskog roda, poslužiće za preispitivanje niza zabluda i upoznavanje sa naučno potvrđenim činjenicama. Tu su i neizbežne lego kockice, istraživanje podvodnog sveta i desetine drugih eksperimenata uz koje će naučno druženje biti zabavnije nego ikada.\nPosebni naučni šou programi očekuju sve posetioce Naučno-fantastične bine u Hali 5 Sajma, gde će nastupati gosti iz Francuske, Estonije, Češke, Slovenije i Poljske.\nPostavka „Znanje pokreće“ kompanije NIS, koja je sedmu godinu zaredom generalni sponzor Festivala nauke, specijalno je kreirana da provede sve zainteresovane posetioce kroz pravu naučnu avanturu.\nNIS je ove godine svoju postavku posvetio razotkrivanju zabluda i mitova kada je u pitanju energija, tema koja u velikoj meri utiče na svakodnevni život ljudi i predstavlja srž poslovanja kompanije. U ovom zanimljivom kutku svako ko je želeo pretvorio se u pravog istražitelja u okviru NIS Escape Rooma, gde su ga tačni odgovori odveli do izlaza.\nPored toga, posetioci su imali priliku da učestvuju u dva eksperimenta – s letećim tanjirima i merenjem težine na planetama Sunčevog sistema. Podršku Festivalu nauke kompanija NIS realizuje pod sloganom „Budućnost na delu“.\nFestivalske ulaznice, po ceni od 500 dinara, mogu se kupiti na Ticket vision prodajnim mestima u celoj Srbiji, kao i na festivalskoj blagajni na Beogradskom sajmu. Ulaznica važi za jedan festivalski dan u halama 3, 3A, kao i za halu 5, u kojoj je smeštena eksplozivna Naučno-fantastična bina, a deca do pet godina starosti, uz pratnju roditelja ili staratelja, ne plaćaju ulaz.\nPodrška festivalu su Ambasada SAD u Srbiji, Francuski institut i Austrijski kulturni forum, a suorganizator manifestacije je Beogradski sajam.\nSponzori trinaestog Festivala nauke su Elektroprivreda Srbije, kompanija Coca Cola, Erste banka, Nacionalna Geografija, Grafix i Mešer Tehnogas AD.\nZvezda „Mućki“ u Beogradu: Niko nije verovao u seriju\nIncijativa Balkan Projects promovisala svoje aktivnosti u LA\nBradić: Komedija je ozbiljan posao u godinama opasnog…\nFilharmonija svira dela Hajdna i Šostakoviča\nKoncert Big Benda RTS „SAD Džez Ambasadori“ u…


Potvrđeno: Sarajevu počela isporuka vode iz Istočnog Sarajeva. | Poskok.info\nDva vodovodna poduzeća, “Vodovod i kanalizacija” Istočno Sarajevo i “Vodovod i kanalizacija Sarajevo”, potpisat će u petak 20. listopada Ugovor o isporuci vode Kantonu Sarajevo – potvrdio je Feni direktor KP “Vodovod i kanalizacija” Istočno Sarajevo Jovan Katić.\nNakon završenog ispiranja cjevovoda Tilava i uzorkovanja vode koja je pokazala da je voda ispravna, s izvorišta Tilava u manjim količinama počela je isporuka vode prema “Vodovodu i kanalizaciji” Sarajevo.\n– Trenutno se isporučuje od 15 do 20 litara vode u sekundi, ali ta količina varira od dnevnog do noćnog termina i zavisno od potrošnje u Istočnom Sarajevu. Građani Sarajeva mogu za 20-ak dana poslije prvih većih kiša, koje su najavljene, očekivati veću količinu vode koja će biti isporučivana Sarajev – kazao je Katić.\nGovoreći o količini koju će KP “Vodovod Istočno Sarajevo” moći isporučiti Sarajevu, Katić je kazao da se radi o 50 do 60 litara u sekundi, prenosi avaz.ba


Datum kreiranja: utorak, 20 oktobar 2020\nŠto dve države dogovore, javnost ne mora u detalje da zna. Osim što su brana konkurenciji, pa se po pravilu ne zna da li je Srbija mogla da uštedi neki dinar ili zaradi dinar više prilikom finansiranja izgradnje nekog projekta ili zajedničkog ulaganja, međudržavni sporazumi po pravilu donose i - tajnost ugovora, piše portal Nova.rs.\nJedan od najupečatljivijih slučajeva je onaj o ulaganju kompanije iz Ujedinjenih Arapskih Emirata – “Al Ravafed” u srpsku poljoprivredu.\nOvaj put reč je o vraćanju zajma od 57,62 miliona dolara, za koji se tvrdi da ga je “Er Srbija” samostalno namirila, iako je prethodno najavljivano da će državna pomoć biti neophodna za oporavak nacionalnog avioprevoznika.\nNesklopljeni ugovor sa “Mubadalom”\n“Al Dahra” i PKB\nPotpisivanje međudržavnih sporazuma i donošenje lex specialis-a kojima se suspenduju domaći zakoni zbog poslova od “nacionalnog interesa” nešto je što spaja sadašnju i prethodnu vlast, ukazao je Insajder.\n“Iako su gradske vlasti tvrdile da uklanjanje objekata u Hercegovačkoj nije bilo potrebno sve do kraja 2019, analiza Insajdera je pokazala da je, prema ugovoru, rok za raščišćavanje područja u kom se nalazi Hercegovačka bio 30. jun 2016.”, navodi Insajder.\nPreduzeće “Beograd na vodi” osniva se 24. Jula 2014. godine (68 odsto vlasnik Belgrade Watrfront Capital Investment LLC iz Emirata, dok ostatak pripada Republici Srbije)\n“Najveći problem je što sve aktivnosti, od projektovanja do završnih radova, obavljaju kineske firme, pa tako izostaje korist za našu građevinsku industriju i privredu uopšte”, ocenio je Nikezić.Prema računici koju je naveo, s obzirom da je Srbija sa Kinom već dogovorila zaduživanje od 7,35 milijardi evra, narednih dvadesetak godina za servisiranje kineskih dugova u proseku ćemo izdravajati preko 500 miliona evra godišnje.\n“To praktično znači da 1. januara svako domaćinstvo u Srbiji prvo uplati Kini 250 evra, pa onda započne novu godinu. Pored toga, stalno se najavljuju novi projekti u oblasti infrastrukture, telekomunikacija, energetike, medicine, vojne industrije… pa je izvesno da će se ovaj teret samo povećavati”, pojasnio je Nikezić.\nPovezivanje Kine sa Evropom i Afrikom kroz inicijativu prvobitno nazvanu “Jedan pojas, jedan put”, započela je 2013. godine kada je Kina počela da promoviše ideju, koja predviđa i kineske investicije u razvoj putne i pomorske infrastrukture u 68 zemalja. Srbija je deo Procesa saradnje Kine sa državama centralne i istočne Evrope od 2012. godine, koji je kasnije postao deo inicijative “Pojas i put”.\nPrema navodima AFP – ulaganje u taj infrastrukturni projekat smatra se “najvažnijom ikada realizovanomm investicijom u Mađarskoj”.\nUgovor za izgradnju vijadukta “Čortanovci” težak je 337,6 miliona dolara, od čega je učešće Srbije 50,5 miliona, dok preostali iznos kreditira Rusija. Realizovano je 72 odsto potrebnih radova, a utrošeno 274 miliona dolara (81 odsto od ukupnog iznosa), od čega svih 50,6 miliona iz našeg budžeta plus 106 miliona dinara.\nReč je o američko-turskom konzorcijumu “Behtel-Enka”, sa kojim je potom i zaključen ugovor.\nZa ovaj tender, ipak, najzanimljivije je što je redosled radnji bio malo “pobrkan” – prvo je sa “Behtelom” u oktobru 2018. potpisan memorandum o razumevanju o izgradnji Moravskog koridora, a tek sledeće godine, u avgustu 2019. je raspisan tender na kojem je jedina ponuda stigla od – “Behtela”, naravno. Ugovor sa konzorcijumom u kojem je “Behtel” jedan od članova, potpisan je 5. decembra 2019. godine…\nFrancuski “Vansi” preuzeo je upravljanje Aerodromom “Nikola Tesla” 22. decembra 2018. godine, nakon zaključenja ugovora 22. marta iste godine.


PONOVO REMI: Radnički osvojio bod na gostovanju u Vršcu\nOFK Vršac – FK Radnički (Zrenjanin) 2:2 (poluvreme 1:2)\nFudbaleri FK Radnički zabeležili su novi, dvanaesti ovosezonski remi, odigravši 2:2 na gostovanju u Vršcu, u okviru 25. kola Srpske lige grupa Vojvodina.\nPoveli su domaći nakon penala, a siguran egzekutor sa bele tačke bio je Balan. Usledio je zatim potpuni preokret u prvom poluvremenu. Golovima Miloša Savanovića u 30. i 35. minutu izabranici Predraga Kandića odlaze na odmor sa prednošću od 2:1.\nIako su i drugo poluvreme odigrali veoma dobro, fudbaleri Radničkog ipak nisu uspeli da u Zrenjanin donesu ceo plen. Pomalo zaslugama i sumnjivim odlukama sudijske trojke Dimitrijević, Radić i Bosin, domaći ipak uspevaju da izjednače preko Lazara Markovića u 83. minutu na 2:2 što je, ispostavilo se, bio i konačan rezultat susreta.\nNakon ovog kola, zrenjaninski crveno – crni zadržali su šesto mesto na tabeli sa ukupno sakupljena 33 boda. U narednom, 26. kolu, Radnički je slobodan, dok će u 27. kolu, narednog vikenda, Zrenjaninci gostovati ekipi Mladosti iz Bačkog Jarka.\nTagoviFK Radnički fudbal sport utakmica\nRukometaši zrenjaninskog Proletera upisali nove bodove na gostovanju


Hapšenja zbog pronađjenog oružja i SN sa smrtnom posledicom\nčetvrtak, 22 februar 2018 15:31\nPripadnici Ministarstva unutrašnjih poslova u Kragujevcu uhapsili su A. V. (41) iz Kragujevca i, uz krivičnu prijavu, sproveli ga Osnovnom javnom tužilaštvu, zbog postojanja osnova sumnje da je izvršio krivično delo nedozvoljena proizvodnja, držanje, nošenje i promet oružja i eksplozivnih materija.\nIzvršena razbojništva u Kragujevcu i krađe na području opštine Topola\nutorak, 20 februar 2018 18:06\nutorak, 20 februar 2018 10:03\nHapšenja zaposlenih u Kliničkom centru Kragujevac zbog pronevere\nčetvrtak, 15 februar 2018 14:44\nPripadnici Ministarstva unutrašnjih poslova u Kragujevcu su uhapsili D. Đ. (43), zaposlenu u Kliničkom centru u Kragujevcu i, uz krivičnu prijavu, sproveli je Osnovnom javnom tužilaštvu, zbog postojanja osnova sumnje da je izvršila krivično delo pronevera.\nHapšenja zbog zaplenjene marihuane u suvom stanju\nsubota, 10 februar 2018 09:47\nPripadnici Ministarstva unutrašnjih poslova u Kragujevcu su u putničkom vozilu, zaustavljenom u naselju Aerodrom u ovom gradu, pronašli 291 gram marihuane u suvom stanju.\nsreda, 07 februar 2018 19:50\nMUP KG: Hapšenja zbog ubistva u pokušaju\nponedeljak, 05 februar 2018 15:26\nPripadnici Ministarstva unutrašnjih poslova u Kragujevcu uhapsili su M. G. (33) iz Kragujevca i odredili mu meru zadržavanja u trajanju do 48 sati, zbog postojanja osnova sumnje da je izvršio krivično delo ubistvo u pokušaju.\nUhapšen zbog sumnje da je izvršio dva krivična dela polno uznemiravanje\nnedelja, 28 januar 2018 16:22\nPripadnici Ministarstva unutrašnjih poslova u Kragujevcu uhapsili su R. K. (61) sa područja opštine Čajetina i, uz krivičnu prijavu, sproveli ga Osnovnom javnom tužilaštvu u Kragujevcu, zbog postojanja osnova sumnje da je izvršio dva krivična dela polno uznemiravanje.\nčetvrtak, 25 januar 2018 12:29\nHapšenja zbog krađe u Batočini i Lapovu, kao i podmetnutih požara u Rači\nsreda, 24 januar 2018 14:44\nPripadnici Ministarstva unutrašnjih poslova u Batočini su, Osnovnom javnom tužilaštvu u Kragujevcu, podneli krivične prijave protiv trojice meštana Lapova (starosti 40, 22 i 32 godine), zbog postojanja osnova sumnje da su izvršili sedam krivičnih dela teška krađa i krađa.\nStrana 6 od 120


Prijava poslodavaca za uključivanje u dualno obrazovanje do kraja januara | podunavlje.info\nPrijava poslodavaca za uključivanje u dualno obrazovanje do kraja januara\n8. januar 2021 – Privredna komora Srbije pozvala je sve poslodavce koji žele da se uklјuče u model dualnog obrazovanja u školskoj 2021/2022. godini da do 31. januara 2021. godine dostave izjave o spremnosti, a koje mogu da popune putem veb portala dualnog obrazovanja na linku: http://portal.dualnoobrazovanje.rs/.\nU narednoj školskoj godini, u ponudi će biti 51 obrazovni profil za realizaciju po dualnom modelu obrazovanja. Listu obrazovnih profila možete da pogledate ovde.\nPored izjave, zainteresovani poslodavci treba da putem portala podnesu i zahtev za akreditaciju za svaki obrazovni profil za koji se poslodavac prijavlјuje. Spisak prateće dokumentacije iz zahteva za akreditaciju može da se preuzme ovde, a uputstvo za popunjavanje ovde.\nDokumentaciju poslodavci dostavlјaju najkasnije 10 dana od datuma podnošenja izjave i zahteva, elektronskim putem na adresu elektronske pošte: obrazovanje@pks.rs, ili putem pošte na adresu: Privredna komora Srbije, Služba za dualno obrazovanje i obrazovne politike, Kneza Miloša 12, sa naznakom „Dokumentacija za akreditaciju“.\nKonačnu odluku o odobrenim odelјenjima po dualnom modelu obrazovanja Ministarstvo prosvete, nauke i tehnološkog razvoja doneće objavlјivanjem Konkursa za upis učenika u srednje škole, koji se očekuje krajem aprila 2021. godine. Na veb portalu, poslodavci mogu pratiti status izjava o spremnosti koje su podneli.\nDZPPS: Počinje međunarodni popis ptica vodenih staništa\nEPS Distribucija preuzima merne uređaje, ormane i instalacije od korisnika\n25/01/2021, 12:02 pm


Laži o vakcinama dominiraju društvenim mrežama » CDT\n27/05/2021 CDT Portal\nTim Raskrinkavanja je od početka godine, identifikovao i razotkrio više od 120 dezinformacija o vakcini protiv COVID-19. Medijske manipulacije o ovoj vakcini čine čak 40 odsto od ukupnog broja dezinformacija koje je ova platforma Centra za demokratsku tranziciju (CDT) analizirala.\nBroj raskrinkanih tekstova predstavlja samo jedan segment manipulativnih sadržaja koji se građankama i građanima Crne Gore plasiraju preko različitih platformi. Ovaj podatak zaista zabrinjava kada imamo na umu da se ovdje radi o dezinformacijama koje direktno ugrožavaju javno zdravlje i živote građana/ki.\nDominantan izvor dezinformacija o vakcini, njenim navodnim štetnim posljedicama, neistinama o njenom sastavu, su društvene mreže, odnosno dobro povezane i koordinisane mreže antivakcinaškog pokreta.\nNajveći broj netačnih objava o vakcini, shodno metodologiji koju koristi Raskrinkavanje, ocijenjen je kao lažna vijest, što znači da su informacije koje su se plasirale korisnicima društvenih mreža u potpunosti proizvedene sa namjerom da dezinformišu javnost, odnosno da tvrdnju koja je u potpunosti lažna predstave kao činjenicu.\nCDT pozdravlja napore zdravstvenog sistema da animira građane da se u što većem broju vakcinišu, ali je, takođe, neophodno ukazati i da povećanje broja vakcinisanih građana u posljednje vrijeme ne ide željenom dinamikom.


Bulatović: Stepen sive ekonomije na zabrinjavajućem nivou | Analitika - Informativni Portal\nGala večera Američke privredne komore\nBulatović: Stepen sive ekonomije na zabrinjavajućem nivou\nBlagovremeno uključivanje biznis zajednice u oblikovanje poslovnog ambijenta od presudne je važnosti i Američka privredna komora, preko rada svojih komiteta, sa predstavnicima državne uprave, definiše izazove, ali i nudi rješenja za eliminaciju biznis barijera. To je saopštila predsjednica Američke privredne komore u Crnoj Gori, Katarina Bulatović na panel diskusiji, na kojoj je učetvovalo pet ministara.\nObjavljeno: 12. 12. 2018 - 20:45 Promjenite veličinu teksta: A A A\nPovodom Programa “Partnerstvo za bolje poslovno okruženje”, Američka privredna komora u Crnoj Gori organizovala je Gala večeru u hotelu “Hilton”, na kojoj su u panel diskusiji učestvovali: ministarka ekonomije, Dragica Sekulić, ministar finansija, Darko Radunović, ministar zdravlja, Kemal Hrapović, ministar rada i socijalnog staranja, Kemal Purišić i ministar održivog razvoja i turizma, Pavle Radulović.\nAmCham sprovodi Program “Partnerstvo za bolje poslovno okruženje” od aprila 2017. godine, koji ima za cilj podizanje nivoa uzajamnog razumjevanja između privatnog i javnog sektora, kako bi se doprinijelo efikasnijem uklanjanju biznis barijera, kvalitetnijim tekstovima pravnih akata i boljoj primjeni pravnih normi od strane javne uprave, ali i privatnog sektora.\nBulatović je istakla da je u prethodnom Izvještaju o poslovnom ambijentu ocijenjeno da je stepen u kojem je prisutna siva ekonomija u crnogorskom društvu na zabrinjavajućem nivou. Konstatovano je da je potreban veći stepen koordinacije između nadležnih organa, kako bi se uspostavio adekvatan model za mjerenje obima poslovanja u sivoj zoni, kao i model efikasnijeg suzbijanja nelegalnog poslovanja. Takođe, između ostalog, evidentirani su i glavni izazovi na tržištu rada u obliku neadekvatnog radnog zakonodavstva, visokih stopa poreza i doprinosa na zarade i nedostatka kvalifikovane radne snage, ali i potreba za većom transparentnošču u procesu donošenja propisa.\n-Naredni izvještaj o poslovnom ambijentu, koji ćemo objaviti početkom iduće godine, pokazaće da li je ostvaren određeni napredak i koji izazovi se nalaze i dalje pred poslovnom zajednicom u Crnoj Gori, dodala je Bulatović.\nKljučne strateške oblasti na koje će Komora biti usmjerena u narednom periodu, kroz rad komiteta, su digitalna transformacija, suzbijanje sive ekonomije, te unapređenje radnog zakonodavstva i uopšte tržišta rada, naglasila je predsjednica.\nNa Gala večeri, prisutnima se obratila i novoimenovana ambasadorka SAD-a u Crnoj Gori, NJ.E. Džudi Rajzing Rajnke, koja je u svečanom govoru istakla da će svoj mandate iskoristiti za stvaranje novih mogućnosti između Sjedinjenih Američkih Država i Crne Gore.\n-Kao strateški partner obje naše vlade, AmCham igra važnu ulogu u tom procesu, kazala je ambasadorka Rajzing Rajnke i dodala da je put ka ekonomskom prosperitetu zahtijevan, ali da ćemo zajedničnim snagama uspjeti.\nTokom panel diskusije, koju je vodio izvršni direktor AmCham-a, dr Marko Miročević, ministri su razmijenili mišljenja o značajnim temama za biznis zajednicu i dali osvrt na dalje korake u cilju razvoja poslovnog ambijenta u Crnoj Gori.\n„Zakon o javno – privatnom partnerstvu je uslov, ali i dobra osnova za dalje investicione aktivnosti, infrastrukturna ulaganja, kao i poboljšanje ambijenta za investicije u oblastima od značaja za obavljanje poslova od javnog interesa“ , saopštio je ministar finansija, Darko Radunović u okviru panel diskusije.\nGovoreći o Zakonu o javno – privatnom partnerstvu, ministar je kazao da su realna očekivanja da se Predlog navedenog zakona u narednom periodu nađe u skupštinskoj proceduri i istakao da je koncept Zakona baziran na naporima da kreiramo nove mogućnosti za investicioni rast kroz nova ulaganja na partnerskoj osnovi.\nNa panelu je bilo više riječi o digitalnoj transformaciji, odnosno digitalnom poslovanju, a što će biti jedan od prioriteta javne uprave u narednom periodu, ali i kompanija. U tom kontekstu, izvršni direktor AmCham-a, dr Marko Miročević, je saopštio da je Komora nedavno formirala Komitet za digitalnu transformaciju, koji će raditi na razvoju spremnosti države i njenih službi da se digitalno transformišu, što za rezultat treba da ima optimizaciju njihove efikasnosti.\nMinistarka ekonomije, Dragica Sekulović, kazala je da su u oblasti elektronskih komunikacija izuzetno zadovoljni postignutim i smatra to rezultatom zajedničkog rada odgovornih partnera, renomiranih međunarodnih telekomunikacionih korporacija koje posluju u Crnoj Gori i Vlade Crne Gore, koja je zakonski i regulatorni okvir uskladila sa evropskim i kreirala poslovni ambijent koji je transparentan i nediskriminatoran.\nMinistar održivog razvoja i turizma, Pavle Radulović, osvrnuo se odličnu turističku sezonu, ocijenivši da je 2018. godina prva godina u istoriji crnogorskog turizma u kojoj je u crnogorskim hotelima boravilo više od 1 milion turista.\n“Trenutno turizam učestvuje u GDP-u sa 23 odsto, ali očekujemo i trudićemo se da kao vodeća grana privrede dosegne i 30 odsto. Prije svega moramo pruziti diversifikovan turisticki proizvod. Srećom, Bog nam je dao prelijepu zemlju i trudićemo se da tu činjenicu iskoristimo na dobrobit svih građana”, kazao je Radulović i dodao da će prihodi od turizma ove godine biti veći od milijardu eura.\nKada je u pitanju zdravstvo, ministar Kenan Hrapović je ocijenio će nova Lista ljekova, kao jedan od najznačajnih akata u farmako-ekonomiji jedne zemlje, obezbijediti dostupnost najsavremenije terapije i unaprijediti kvalitet zdravstvene zaštite građana Crne Gore.\nSagovornici su, između ostalog, razmjenili mišljenja o aktuelnom projektu „Socijalni karton građana Crne Gore“. Ministar rada i socijalnog staranja, Kemal Purišić, ocijenio je da je u pitanju kapitalni projekat Vlade, koji je omogućio sproveđenje reforme sistema socijalne zaštite sa ciljem da se siromašnima i socijalno ugroženima obazbjedi kvalitetna socijalna i porodična zaštita.\nNa panelu je bilo više riječi i o, između ostalog, podsticaju uvoza električnih automobila, o čemu je govorila ministarka Sekulić, kao i inicijativi za snižavanje cijene rominga za zemlje Zapadnog Balkana, te drugim relevantnim pitanja iz drugih ministarstava.\nTakođe, ovom prilikom su uručene i zahvalnice Američke privredne komore predsjednici Komiteta za radne odnose i predsjedniku Komiteta za zdravlje, gđa Dragani Stojković, (Crnogorski Telekom) i Milošu Raičeviću (Hoffmann-La Roche) za poseban doprinos razvoju Programa “Partnerstvo za bolje oktruženje”.\nAmCham Montenegro je poslovna asocijacija, osnovana, 2008. godine, koja u ovom trenutku okuplja 85 američkih, međunarodnih i domaćih kompanija u Crnoj Gori. Komora je posvećena ostvarenju svoje misije unapređenja poslovnog ambijenta u cilju privlačenja američkih i drugih stranih investicija.\nTagovi: AMERIČKA PRIVREDNA KOMORA AmCham Katarina Bulatović pavle radulović Dragica Sekulić Darko Radunović kenan hrapović Kemal Purišić Džudi Rajzing Rajnke marko miročević\n12. 12. 2018 - 21:39\nJeste li se okupili jeste!Viđite ako se mogu zaposleni još malo uzjahat,valjalo bi.\nVijesti Bivšim radnicima kompanije Vektr... Poništeno rješenje da se radnicima isplati 340 hiljada\nVijesti Privrednici pozdravljaju odluku ... Ni privreda, ni država nijesu spremni za elektronsku fiskalizaciju\nVijesti Roming za neke kategorije korisnika jeftiniji od 1. jula


Везе Таранта са аустријском десницом узбуркале страсти у Бечу - Нови Стандард\nVeze Taranta sa austrijskom desnicom uzburkale strasti u Beču\n29.03.2019. 16:43 16.07.2020.\n„Neće biti dozvoljen nijedan vid ekstremizma bez obzira na to da li je reč o radikalnom islamu ili desničarskim fanaticima”, najavio je Kurc\nVlada u Beču razmatra mogućnost da zabrani krajnje desničarski pokret za koji se saznalo da je primio donaciju od napadača na dve džamije na Novom Zelandu. Kako je potvrdio kancelar Sebastijan Kurc, vlada ispituje da li je moguće da se izvan zakona stavi austrijski ogranak organizacije pošto je prihvatio 1.500 evra od Brentona Taranta.\n„Neće biti dozvoljen nijedan vid ekstremizma bez obzira na to da li je reč o radikalnom islamu ili desničarskim fanaticima”, najavio je Kurc, a prenosi Rojters.\nIdentitarijanski pokret je ekstremistička panevropska organizacija sa ograncima i u Severnoj Americi i na Novom Zelandu koja tvrdi da brani evropski kulturni identitet od islama. Pre nekoliko godina otvorili su ogranak u Austriji, gde ih je hvalio i sadašnji vicekancelar Hajnc Kristijan Štrahe iz desničarske Slobodarske partije. Štrahe je za njih kazao da su „mladi aktivisti nelevičarskog civilnog društva”, a na „Fejsbuku” je delio njihove snimke. Ipak, on se prekjuče ogradio od njih: „Slobodarska partija nema nikakve veza sa identitarijancima.”\nLider pokreta Martin Zelner priznaje da je primio 1.500 evra i da je mejlom zahvalio darodavcu, ali ističe da nema nikakve druge veze sa napadačem i da će novac pokloniti u humanitarne svrhe. On tvrdi da je policija upala u njegov stan i oduzela mu elektronske uređaje. Ukoliko bi se donacija prihvatila kao dokaz da je grupa povezana sa kriminalom, to bi dovelo do njenog gašenja. Vlasti su jednom već probali da je ugase, ali je sud prošle godine odbacio optužnicu koja je podignuta protiv organizacije zbog govora mržnje i kriminalnih aktivnosti.\nMediji prenose da je pokret pod nadzorom vlasti jer je Zelner pripadao neonacističkim krugovima, kojih se u međuvremenu odrekao. Pokret vuče korene iz Evropske nove desnice, koja je, piše Gardijan, nastala šezdesetih godina u Francuskoj insistirajući na tome da nema veze sa rasizmom ili fašizmom iako je propovedala povezanost krvi i tla i ekskluzivno pravo Evropljana na Evropu.\nI njeni noviji koreni su u Francuskoj, gde se početkom ovog milenijuma rodila identitarijanska zamisao odbrane evropskog hrišćanskog identiteta od muslimanskih imigranata. Članovi često provociraju useljenike iz Severne Afrike ili sa Bliskog istoka, kao kad u njihovim naseljima priređuju zabave na kojima se služe alkohol i svinjetina.\nNjihova ideja vodilja je da se nešto mora preduzeti jer će imigranti zbrisati evropsko hrišćansko stanovništvo, „pretvoriće nas u manjine u našim sopstvenim zemljama”, o čemu je pisao i Tarant u svom manifestu pre nego što je pobio 50 ljudi u islamskim bogomoljama. Zelner je pokrenuo austrijski identitarijanski pokret 2012, suprotstavljajući se liberalizmu, islamu i multikulturalizmu i tvrdeći da pripadnici različitih rasa treba da žive odvojeno, isključivo na svojim teritorijama.\nProtivi se i kapitalizmu, Severnoatlantskoj alijansi i „američkom imperijalizmu” i zagovara antikapitalističko društvo i savezništvo evropskih zemalja i bliske veze sa Rusijom. Organizacija je poznata i po tome što okuplja uglavnom mlade ljude u svim zemljama gde je zastupljena.\nIako austrijska filijala tvrdi da je nenasilna, njeni članovi su pre tri godine prekinuli predstavu koju su na sceni univerziteta igrali imigranti iz Sirije, Iraka i Avganistana. Godinu dana kasnije, Zelner je prikupio više od 100.000 evra dolara za putovanje na Sredozemno more gde je sa saborcima hteo da presretne imigrante iz Libije. Mada je Zelnerov brod zaustavljen pa njegovi saputnici i on nisu uspeli da imigrante vrate kućama, njihova akcija je dobila podršku i od američke ekstremne desnice i nekadašnjeg lidera Kju Kluks Klana Dejvida Djuka.\nOrganizacija je aktivna i u Americi, gde je upravo, kao i ostale grupe belih supremacionista, proterana sa Fejsbuka. Posle masakra na Novom Zelandu, društvene mreže i Jutjub našli su se pod pritiskom da uklone neonacistički sadržaj, zbog čega je Fejsbuk zabranio širenje ekstremističkih ideja.\nIDENTITARIJANCI IZAZVALI BURU U PARLAMENTU\nAustrijski ministar unutrašnjih poslova Herbert Kikl iz Slobodarske partije objavio je juče na sednici parlamenta da je Brenton Tarant boravio u Austriji krajem novembra i početkom decembra prošle godine.\nSednica o vezama austrijskih desničara sa Tarantom bila je burna i privremeno je prekidana, preneo je Tanjug. Opoziciona Socijaldemokratska partija insistirala je na tome da su slobodari imali kontakte sa identitaristima, na šta su slobodari pokazali fotografiju na kojoj je predsednika države Aleksandar Fan der Belen sa šefom tog desničarskog pokreta Martinom Zelnerom.\nIzvor Politika, 29. mart 2019.\nPreporučujemoAustrijaBečBrenton TarantIdentitaristiSebastijan KurcHajnc Kristijan ŠtraheHerbert Kikl


Početak/Društvo/Niške škole dobile bolje osvetljenje fiskulturnih sala\nNiške Vesti7. avgusta 2020.\nČetiri niške škole, Gimnazije “Bora Stanković” i “Svetozar Marković”, kao i Osnovne škole “Vožd Karađorđe” i “Dušan Radović” imaju savremeno, led osvetljenje u svojim fiskulturnim salama- donacija Zumtobel-a.\nOva kompanija poklonila je instalacije i postavku novih reflektora i sijalica u salama u kojima se izvodi nastava iz predmeta Fizičko vaspitanje, ali koje često služe i kao mesto održavanja svih školskih manifestacija.\n“Kancelarija za lokalni ekonomski razvoj i projekte Grada Niša zahvaljuje svojim prijateljima i partnerima iz kompanije Zumtobel Group na značajnoj donaciji, ali i na tome što pomno prate koje su potrebe lokalne samouprave i spremni su da pomognu”, kažu u Kancelariji za lokalni ekonomski razvoj i projekte.\nGrad Niš-Kancelarija za lokalni razvoj i projekte izuzetno ceni visok stepen društvene odgovornosti koju pokazujete, uverena da će se ovakvi i slični humani poduhvati vaše kompanije nastaviti i u narednom periodu, ističu u ovoj Kancelatiji.\n“Kancelarija za lokalni ekonomski razvoj i projekte Grada Niša donacija kancelarija škole


Vučić očekuje reakciju Brisela na odluku Prištine\nBeta 29. oktobra 2015. 16:40\nPremijer Srbije Aleksandar Vučić izjavio je danas u Moskvi da očekuje reagovanje iz Brisela zbog najave predsednice Kosova Atifete Jahjaga da će suspendovati odredbe sporazuma o formiranju Zajednice srpskih opština.\n„Čekamo reakciju Evrope, ali se mnogo, mnogo široka, velika pitanja otvaraju, jer ovo nije samo pitanje Jahjage, nije pitanje samo odnosa Prištine, i ukoliko je to istina i ukoliko se to dogodi, to otvara brojna pitanja na koje ćemo morati da nadjemo odgovor“, rekao je Vučić za srpske medije, posle susreta sa predsednikom Rusije Vladimirom Putinom.\nOn je ocenio da je vest iz Prištine „veoma teška iz mnogo razloga“ i da se ne tiče samo Prištine već i Brisela.\n„Za mene je najbolje da u ovom trenutku kažem da nemam komentar. Ovo otvara mnogo krupnija pitanja od toga kakav je odnos Prištine… Ovo nama nameće mnoga druga, važnija pitanja – da li se isplati biti pošten i odgovoran i ispunjavati svoje obaveze i ne biti nagradjen, ili ne raditi ništa i biti nagradjen“, kazao je Vučić.\nPredsednica Kosova Atifete Jahjaga najavila je juče da će suspendovati sporazum o Zajednici srpskih opština, postignut u dijalogu Beograda i Prištine u Briselu, do odluke Ustavnog suda Kosova od kojeg traži ocenu njegove ustavnosti.\nAdvokat: Optužnica protiv Tačija i Veseljia po svemu sudeći potvrdjena\nJeremić: Narodna stranka nastupaće samostalno, rad na terenu apsolutni…\nFilm kao slika istine? Ja sam radije za filmske laži. Nije potrebno da stvari koje pokazujemo budu stvarne. Ono što treba da bude izvorno to su osećanja koja izaziva film.\nFederiko Felini, italijanski filmski reditelj (1920-1993)\nKakvu sam kafu skuvao komšinici, eno je, još traži gaće po sobi!


Na Tehničkom fakultetu "Mihajlo Pupin" otvorene savremene laboratorije za fiziku i hemiju\nPočetna Najnovije vesti\nKategorija: Najnovije vesti, Vesti Zrenjanin\nNajsavremenije opremljene laboratorije za fiziku i hemiju koje su sagrađene donacijom kompanije NIS Gazprom njeft u aneksu zgrade Tehničkog fakulteta „Mihajlo Pupin“, danas su svečano otvorene i predate studentima i profesorima.\nU prepunom amfiteatru ovom svečanom prilikom studentima su se obratili ministar obrazovanja u Vladi Republike Srbije Srđan Verbić, rektor Univerziteta u Novom Sadu dr Dušan Nikolić, predstavnik NIS Gazprom Njefta Andrej Šibanov, pokrajinski sekretar za nauku i tehnološki razvoj Vladimir Pavlov, dekan fakulteta prof dr Milan Pavlović, gradonačelnik Zrenjanina Čedomir Janjić i student prodekan Borivoj Novaković.\n-Ovim činom obeležavamo i kontinuitet saradnje Univerziteta u Novom Sadu i Tehničkog fakulteta „Mihajlo Pupin“ sa kompanijom NIS Gazprom njeft, kao i saradnju sa Univerzitetom Uhta iz Ruske federacije. Očekujem da ova saradnje preraste i u jedan zajednički studijski program te da bude i jedna komparativna prednost ovog fakulteta – rekao je ministar Verbić otvarajući nove laboratorije.\n-Imamo dobru praksu saradnje sa Tehničkim fakultetom u Zrenjaninu i kvalitet obuke i osposobljavanja studenata za nas je vrlo bitan, jer na ovaj način stvaramo kadrove za savremeno tržište rada, a i za našu kompaniju – rekao je ovom prilikom Andrej Šibanov ispred kompanije NIS Gazprom njeft koja je finansirala nabavku kompletne opreme za ove dve laboratorije. – I dalje ćemo pomagati razvoj obrazovanja kako otvaranjem savremenih laboratorija kao danas tako i stipendiranjem najboljih studenata i učešćem u osavremenjavanju nastavnih programa. Naprednim obrazovanjem ovih kadrova omogućavamo i brži razvoj naše kompanije, pozicioniranje kompanije na tržištu i u Srbiji i u regionu\nali i razvoj tržišta u samoj Srbiji – rekao je Šibanov.\nOva kompanija učestvovala je i u kreiranju studijskog programa indrustrijsko inženjerstvo u eksploataciji nafte i gasa i to u saradnji sa Ministarstvom prosvete RS i Univerzitetom Uhta. To studentima omogućava ne samo kvalitetno obrazovanje i sticanje prakse, nego i konkurentnost na savremenom tržištu rada.\n„Sveti Luka, sneg zauka“ – danas je Lučindan, slavimo iscelitelja, ikonopisca, jevanđelistu (VIDEO)\nNoćas kazaljke sata vratite za jedan sat unazad – nekome duže spavanje, nekome 3. smena\n-Laboratorije studentima omogućavaju da dođu do odgovarajućih saznanja i prakse u određenim oblastima fizike i hemije. Ovaj sada reprezentativni i moderno opremeljen aneks zgrade fakulteta stajao je više od 20 godina neiskorišćen. Zahvaljujem se kompaniji NIS koja je prepoznala našu strategiju razvoja i na sve načine podržala i ovaj i druge programe – rekao je dekan Tehničkog fakulteta prof dr Pavlović, ujedno se zahvalivši i svim pokrajinskim i lokalnim strukturama koje su učestvovale u ovom i drugim projektima razvoja.\nGrupa „Legende“ održala koncert pred 1000 Zrenjaninaca\nAktivni konkursi za samozapošljavanje


► Pacijenti se danas vraćaju u stacionar novog Kliničkog centra u Nišu\n"Već su prebačeni kardiološki i neurološki pacijenti i pacijenti sa hematologije i endokrinologije koji su bili u intenzivnoj nezi Urgentnog centra", kazao je Ćosić za Radio televiziju Srbije.\nOn je rekao da su pacijenti iz Vojne bolnice koji treba da budu prebačeni u stacionar KC Niš proteklih dana testirani na korona virus i najveći broj njih ima negativan nalaz.\n"Tri pacijenta kod kojih je otkriven korona virus biće prebačena na lečenje u stari deo KC Niš. U tom delu Kliničkog centra na lečenju je trenuno 59 obolelih od kovida", izjavio je Ćosić.\n"Nakon dezinfekcije koju su uradile službe naše zdravstvene ustanove, ruske ekipe i Institut za javno zdravlje, uzeti su brisevi sa svih radnih površina, instrumenata, aparata, kao i uzorci vazduha i vode. Svi rezultati su zadovoljavajući", izjavio je Ćosić.\nOn je rekao da se u novoj zgradi Kliničkog centra, nakon ponovnog otvaranja, zbog trajanja epidemije korona virusa primenjuju stroga pravila i naredbe epidemiloških službi koje važe kako za pacijente tako i za osoblje.\nPacijenti, dodao je, za određene vrste lečenja i intervencija moraju da imaju negativan test na korona virus ne stariji od 72 sata.\nponovni rad /


Mađarski kulturni centar na Paliću nakon godinu i po dana ponovo u funkciji\nObjekat Mađarskog kulturnog centra na Paliću predat je danas od strane Grada Subotice na korišćenje Udruženju „Mađarsko kulturno-umetničko društvo Palić“, na vremenski period od 10 godina. Ovaj objekat je više od godinu i po dana zjapio prazan, iako su se u njemu ranije održavale razne manifestacije.\nPredsednik Skupštine AP Vojvodine i predsednik Saveza vojvođanskih Mađara (SVM), Ištvan Pastor, izjavio je da je sama ideja vezana za izgradnju ove zgrade nastala pre 14 godina, i da SVM ovaj objekat doživljava kao neku vrstu političkog obećanja prema Palićanima.\n„Dugačak period je protekao i puno aktivnosti vezanih za kupovinu zemljišta, za izradu dokumentacije i za stvaranje pretpostavki za finansiranje izgradnje ovog objekta“, kazao je Pastor.\nZgrada Mađarskog kulturnog centra na Paliću izgrađena je u okviru IPA projekta „Colourful Cooperation“ prekogranične saradnje između Mađarske i Srbije.\nU okviru ovog projekta izgrađen je Srpski kulturni centar „Kolo“ u Morahalomu, u Mađarskoj koji je u funkciji već dve godine, i Mađarski kulturni centar na Paliću. Cilj projekta je bio da se osnuju dve kulturne institucije koje bi doprinele kulturnom i turističkom razvoju pograničnog područja kojim se omogućava bolje uzajamno upoznavanje običaja, nasleđa, vere, kulture, umetnosti etničkih zajednica sa obe strane granice.\nPrema Pastorovim rečima, sam projekat izgradnje zgrade u Morahalomu i na Paliću koštao je ukupno 3,17 miliona evra, od kojih je 85 odsto iznos koji je obezbedila Evropska unija, a 15 odsto su obezbedili kao lično učešće Morahalom, odnosno Grad Subotica.\n„Objekat na Paliću je koštao 961 hiljadu evra finansiranih od strane Evropske unije, odnosno Grad Subotica je pomogao projekat sa 170 hiljada evra“, podseća Pastor.\nDa podsetimo, iako je Mađarski kulturni centar na Paliću sagrađen pre više od dve godine a u njemu do sada održano oko 70 manifestacija, nakon završetka prekograničnog projekta u okviru koga je sagrađen, objekat se nije upotrebljavao i bio je prazan više od godinu i po dana, o čemu je pisao Magločistač u oktobru prošle godine.\nPredsednik Skupštine grada Subotice i potpredsednik SVM-a, Balint Pastor, rekao je da je na osnovu projektne dokumentacije namena ovog objekta da opslužuje Mađare na Paliću i njihove kulturne potrebe, a da Kolo u Morahalomu opslužuje srpsku kulturu.\n„Ali to ne znači isključivost, ne znači da ovaj objekat ne mogu svi stanovnici Palića, Subotice i regiona koristiti, ali treba da poštujemo ono što je od samog početka predviđeno projektnom dokumentacijom“, poručio je Pastor.\nOn je rekao da će u ovom objektu već ove godine biti veoma značajnih manifestacija od gradskog i regionalnog značaja, u sferi turizma i kulture.\nPredsednica Udruženja „Mađarsko kulturno-umetničko društvo Palić“ Ana Čisar Molnar kaže da se više decenija radilo na tome da se pokrene amaterski kulturni život na Paliću, jer se za sve trebalo otići do grada.\n„Sada već imamo i razne sekcije u okviru društva koje će svoje probe imati u ovoj zgradi, ali imamo mogućnosti i za neke druge programe iz nekih svojih tradicionalnih manifestacija koje su pratili naš rad poslednjih godina. Tu je dečiji karneval, susret horova, letnji kamp, i drugo“, navodi Čisar Molnar.\nOna je izrazila nadu da će sve generacije pronaći svoje mesto u ovoj zgradi i pronaći za sebe nešto od ponuđenih programa, kako bi objekat služio svima kao dom.\nBalint Pastor Ištvan Pastor Palić Savez vojvođanskih Mađara Srbija - Mađarska


Porodiljama julska plata tek 25. avgusta, kasniće MESEC DANA - RoditeljSrbija.com\nNaslovna » Aktuelno » Porodiljama julska plata tek 25. avgusta, kasniće MESEC DANA\nNaknadu zarade za jul porodilje će dobiti od 20. do 25. avgusta, skoro mesec dana kasnije nego po starom zakonu, saznaje “Blic”.\n– Trebalo bi da se porodim 4. avgusta. Potrebnu dokumentaciju sam odnela poslodavcu pre desetak dana. Oni su mi, međutim, rekli da se sada poslodavac ne pita ništa jer država porodiljama direktno na račun uplaćuje zaradu i da sama moram da predam zahtev za bolovanje. Drugi šok je bio kada su mi rekli da rešenje treba da očekujem u roku od dva meseca, što znači da će mi zarada najmanje toliko kasniti – očajna je Ivana, ali i Milica M., kojoj su u socijalnoj službi u Pančevu rekli da će na rešenje čekati od jednog do dva meseca. Savet je, dakle, trudnicama da dokumentaciju predaju najkasnije po ulasku u sedmi mesec trudnoće.\n– Važno je napomenuti da se zaposlena žena po otpočinjanju porodiljskog odsustva obraća poslodavcu radi donošenja rešenja o odsustva sa rada radi korišćenja porodiljskog odsustva i odsustva sa rada radi nege deteta, a u cilju blagovremenog podnošenja zahteva za naknadu zarade za to vreme. Uz zahtev, podnosi se rešenje poslodavca o odsustvu, doznaka o otpočinjanju porodiljskog odsustva, fotokopija doznake o prvom početku korišćenja trudničkog bolovanja ukoliko je ono korišćeno i fotokopija kartice tekućeg računa. Svi ostali dokazi pribavljaju se službenim putem – pojasnili su u resornom ministarstvu.\n– Više ne nosite dete u komisiju u dom zdravlja, već u PIO fond gde postoji nekoliko ordinacija. Tamo dete pregleda komisija, a po rešenje idete u gradski sekretarijat i ne dobijate ga odmah kao ranije.\n– Novi propisi dodali su još jedan korak i kada produžavate porodiljsko bolovanje. Ranije je komisija u domu zdravlja odmah po pregledu deteta saopštavala da li je bolovanje produžemo i za koliko. Sada od komisije ne dobijate takav odgovor. Po rešenje se mora otići u Sekretarijat za socijalnu zaštitu i ono se čeka dva do tri dana, kao i da je odluku moguće dobiti na kućnu adresu.\nisplata porodiljskog novi zakon porodiljsko kasni 2018-07-28\nPrethodni: “NEMOGUĆA MISIJA – RAZILAŽENJE” u biokopima-Taramount\nSledeći: Piletina u sosu od limuna sa pirinčem i crnim pasuljem


Građani će učestvovati u proizvodnji električne energije? | Boom93\nTakođe, cilj nam je da energetsku efikasnost podignemo na nivou nacionalnog projekta, objasnila je ona i podsetila da je jedna od najvažnijih novina u Predlogu zakona o obnovljivim izvorima energije da omogući privredi, ali i građanima da postavljaju solarne panele.\n“Tako i privreda i građani imaju mogućnost da budu ne samo kupci, nego i proizvođači električne energije. Danas je cena tih tehnologija mnogo niža nego ranije i želimo da omogućimo da na krovu svake kuće, stambene zgrade, proizvodne hale, sportskog centra, od istoka do zapada i od severa do juga Srbije, imamo ugrađene solarne panele”, istakla je Mihajlović.\nKako je naglasila, to će značiti da, s jedne strane, građani smanje svoje troškove, da višak energije plasiraju u mrežu, a da ćemo kao zemlja koristiti više energije iz obnovljivih izvora.\nOznakeEnergetska efikasnost građani ministarka ministarstvo rudarstva i energetike novi propisi Obnovljivi izvori energije Srbija Zorana Mihajlović


Dečku Marije Karan zabranjeno približavanje i komunikacija sa njom - PRess Serbia\nHome » VIP » Dečku Marije Karan zabranjeno približavanje i komunikacija sa njom\nNa predlog Prvog osnovnog javnog tužilaštva u Beogradu, dečku glumice Marije Karan, V. B. izrečena je hitna mera zabrane komuniciranja i približavanja glumici, koju je navodno pre dve večeri ošamario u centru grada nakon rasprave.\nMuškarac nije uhapšen, niti je protiv njega podneta krivična prijava, a po nalogu tužilaštva, policija Starog grada sada prikuplja dodatne informacije u vezi ovog događaja, nakon čega će tužilaštvo proceniti da li u njegovim radnjama ima elemenata krivičnog dela ili prekršaja.\nProvere će se obaviti i preko centra za socijalni rad, a i pribaviće se i izveštaji o zadobijenim povredama, zatim video zapisi i sve ostalo sto je neophodno radi donošenja odluke, rečeno je u tužilaštvu.\nSam šamar bi mogao da se goni po privatnoj tužbi glumice, kao i ostećenje tuđe stvari, ukoliko se njen partner odluči na to, jer mu je navodno razbila jedno staklo na kolima.\nTo znači da tužilaštvo ne bi moglo da vodi krivični postupak po službenoj dužnosti.\nTužilaštvo će pre toga proveriti da li su oni živeli zajedno, da li ju je on i ranije tukao, da li je to zabeleženo u centru za socijalni rad, da li su bili sami, odnosno da li je još neko bio prisutan kada su se svađali i kada ju je udario.\nAko je neko bio prisutan – šta je video, kakve je povrede Karan zadobila, šta se vidi na video zapisima…\nNakon svega toga, tužilaštvo će odlučiti da li ima elemenata krivičnog dela koje se goni po službenoj dužnosti.\nPRess Serbia > VIP > Džet-set > Dečku Marije Karan zabranjeno približavanje i komunikacija sa njom\nTagoviglumica marija karan\nNIKOLA OSETIO DA ĆE MARINKO UMRETI Pre dva dana na nastupu sa SUZAMA U OČIMA PEVAO: “Umrem li biće to od srca”\nMISLIO SAM DA ĆE TU BITKU DOBITI: Čeda Marković se u jutarnjem programu pesmom oprostio od Marinka Rokvića


Bajatović: Srbija se nalazi u veoma teškoj situaciji u pogledu energije\nO sudbini novog dugoročnog gasnog sporazuma između Rusije i Srbije odlučiće se tokom ličnog sastanka predsednika Vladimira Putina i Aleksandra Vučića, saopštio je generalni direktor "Srbijagasa" Dušan Bajatović, prenosi TASS.\n"Srbija se nalazi u veoma teškoj situaciji u pogledu energije, kao i u pogledu cene gasa i snabdevanja gasom. U ovom trenutku cene na tržištu variraju između 1.000 i 1.200 dolara za 1.000 kubnih metara, a mi sada plaćamo 270 dolara, ali količine gasa koje trenutno imamo, odnosno uvozimo i imamo u skladištu gasa u Banatskom Dvoru, nisu dovoljne, jer dolazi do povećanja potrošnje. Počeli smo da proizvodimo električnu energiju" rekao je Bajatović za Tanjug.\nPrema rečima Bajatovića, po pitanju snabdevanja gasom, Srbija je "uslovno bezbedna do Nove godine".\n„Ali očigledno je da će sudbina budućeg dugoročnog sporazuma između Srbije i Rusije, odnosno `Gasproma` i `Srbijagasa` zavisiti od susreta Vučića i Putina. Doslovno će sudbina naše zemlje zavisiti od predstojećeg sastanka dva predsednika, gde će se odrediti dugoročni elementi saradnje u smislu snabdevanja gasom", rekao je on.\nPrema rečima direktora Bajatovića, „postoje uslovi da ovaj razgovor bude dobar i za interese Srbije i za `Gasprom` i `Srbijagas`. Ranije je Bajatović rekao da se energetski problemi Evrope ne mogu rešiti bez ruskog gasa.


"Marakana" slavi rođendan - Sportske.net\n"Marakana" slavi rođendan\nNova epizoda emisije "Naša linija života" posvećena je najvećem srpskom stadionu i datumu kada je Zvezda odigrala prvi meč na popularnoj "Marakani".\nNema odmora - Noćna smena na "Marakani"!Zvezda u korak sa evropskim trendovima - Nije samo novi teren, ima još nešto!Zvezda spremala spektakularni transfer koji NIKO nije očekivao?!Zvezda - Počinje ''Groznica evropske jeseni''!Zvezda zakazala prijateljsku sa "Građevinarima"\nNedavno pokrenuta emisija na Zvezda TV koja nosi naziv "Naša linija života" posvetila je najnoviju epizodu stadionu "Rajko Mitić".\nUprkos tome što je najveći srpski stadion poneo naziv prve Zvezdine zvezde među navijačima je i dalje popularan pod nazivom "Marakana".\nMala "Marakana", kako je na početku postojanja nazivan stadion Crvene zvezde otvoren je upravo na današnji dan 1963. godine duelom crveno-belih i Rijeke (2:1).\nTim povodom u pomenutoj emisiji govorio je i strelac prvog Zvezdinog gola na "Marakani" Dušan Maravić koji je evocirao uspomene i mlađim naraštajima objasnio zašto su ljubitelji fudbala Zvezdin stadion nazvali "Marakanom".


U BH TELECOMU IMAJU OSVJEŽENJE: “NOVA ULTRA DOBRA SVIMA” | Hayat.ba\n– Ovo je prva u nizu moćnih saradnji koja će se proširiti i na naš novi album, napisao je Sake na svom FB profilu, našalivši se da Ćiro i Tarik sada mogu malo da odmore.\n– Nakon uspješnog korporativnog rebrendinga koji smo uradili prije dvije godine, a koji je osvojio priznanja na No Limit festivalu, odlučili smo da naš najpopularniji brend Ultra približimo mlađoj generaciji kroz vizuale koji su im bliski. Ovo je početak promocije novog Ultra koncepta u kojem smo pripremili brojne novosti i iznenađenja za naše korisnike kroz razne događaje, druženja sa poznatim Youtuberima i takmičenja. Nova kampanja je rezultat zajedničkog rada kreativnih timova iz BH Telecoma i agencije Fabrika, izjavio je Elvedin Kanafija, direktor Direkcije za promociju, prodaju i podršku BH Telecoma.\n– Kada imate kvalitetnu ekipu i povjerenje klijenta, posao se radi s lakoćom i uživanjem, kazao je Bojan Hadžihalilović, kreativni direktor agencije Fabrika.


U Srbiji polovina radno sposobnog stanovništva, njih 12,4 odsto boluje od dijabetesa, a u svetu je dijagnostikovano čak 387 miliona obolelih. U naredne dve decenije očekuje se da će broj obolelih u svetu dostići 600 miliona, a sada se za lečenje te bolesti troši 465 milijardi dolara, istakao je Ješa Erčić, direktor Sektora poljoprivrede i industrije u PKS.\nZbog toga, ulaganja u zdravstvo, prevenciju i kvalitetno lečenje, ne treba posmatrati kao trošak, već kao investiciju – produžetkom života, smanjenjem smrtnosti, poboljšanjem radne produktivnosti stanovništva, manjim odsustvovanjem sa posla obolelog i članova porodice, naglasio je Erčić.\nPredrag Sazdanović, pomoćnik ministra zdravlja u Vladi Srbije ukazao je na nastojanja da se unapredi rana dijagnoza dijabetesa - bolesti koju je nazvao „tihi ubica“, za šta je smatra on, neophodna međunarodna saradnja.\nAkademik Prof. dr Nebojša Lalić, predsednik Republičke stručne komisije za prevenciju i lečenje šećerne bolesti naglasio je da su među najvećim uzročnicima smrtnosti kancer, šlog, kardiovaskularne bolesti i dijabetes. Rast broja obolelih od dijabetesa u Srbiji mogao bi da bude značajan. Ne možemo da sprečimo rast obolelih, ni u svetu, ni u Srbiji, ali možemo da se borimo da bolest uspori. Ministarstvo zdravlja i Republička stručna komisija dali su osnovu za poboljšanje situacije u ovoj oblasti obnavljanjem savetovališta za dijabetes na nivou domova zdravlja u novembru 2014, objasnio je Lalić.\nUnapređenje rada savetovališta i povećanje dostupnosti savremenih dijagnostičkih i terapijskih opcija dalji su koraci sa ciljem smanjenja rizika od komplikacija i troškova ove bolesti, rekao je Lalić.\nPored važnosti brige o dijabetesu i sprečavanju komplikacija kao značajno skupljih za lečenje, na skupu u PKS bilo je o sadašnjoj situaciji kontrole dijabetesa u Srbiji, kao i o iskustvima EU u racionalizaciji troškova za lečenje dijabetesa.\nPodaci iz sveta govore da se za lečenje šećerne bolesti i komplikacija koje nosi, izdvaja više od 10 odsto ukupne potrošnje za zdravstvo. Ovi troškovi uključuju kako direktne troškove za kontrole i lekove za osnovnu bolest i komplikacije, tako i indirektne troškove koji se neretko previde – smanjenje produktivnosti usled bolesti i odsustva sa posla, kao i nezaposlenost uzrokovanu ranim invaliditetom. Komplikacije dijabetesa kao što su bolesti srca i krvnih sudova, bubrega, nervnog sistema, oštećenje vida procenjuje se da učestvuju sa više od 85 odsto u ukupnim troškovima za ovu bolest.\nČlan Upravnog odbora Međunarodne dijabetes federacije za Evropu (IDF Europe) Mominat Omarova upozorila je da šećerna bolest ubija više nego kancer dojke i prostate zajedno. Društvo potroši više sredstava na lečenje dijabetesa, nego na lečenje svih kancera zajedno.\nIpak, uprkos različitim izveštajima i međunarodnim deklaracijama o kontroli dijabetesa, pokrivanje troškova za dijabetes zaostaje u odnosu na druge hronične bolesti. U međuvremenu porast gojaznosti i starenje populacije povećavaju broj obolelih od dijabetesa tipa 2 i postoji neobjašnjen porast dijabetesa tip 1 primećen kod dece. Direktni godišnji zdravstveni troškovi za dijabetes su u Evropi dostigli cifru od 109 milijardi evra sa tendencijom daljeg rasta, rečeno je na konferenciji.\nO iskustvima Hrvatske u preventivi i racionalizaciji troškova za lečenje govorio je Doc. dr Dario Rahelić, predsednik Hrvatskog društva za dijabetes i bolesti metabolizma.\nRezultate iz pilot projekta savetovališta za dijabetes izneli su dr Vlade Veličković iz Čačka i Prim. dr Branka Đurić Pejović iz DZ "Savski venac" Beograd.\nOdlične podatke o činjeničnom stanju u Srbiji i mogućim uštedama u budžetu na samo dve komplikacije dijabetesa (godišnje 8,61 miliona evra) izneo je samostalni konsultant dr Predrag Đukić.\nOrganizatori konferencija koja je okupila veliki broj učesnika su Privredna komora Srbije, Republička stručna komisija za prevenciju i lečenje šećerne bolesti i Dijabetološki savez Srbije.


Obama "više ne čeka" na zakonodavce\nAmerički predsednik Barak Obama poručio je da vise ne želi da čeka na zakonodavce da pomognu u pokretanju američke ekonomije. Na sastanku u Pitsburgu, on je poručio članovima svog Saveta za poslove i konkurentnost da američki narod ne može da čeka i naveo da njegov kabinet radi na planovima za oporavak ekonomije i otvaranje novih radnih mesta, za koje nije potrebna zakonska procedura. Obama, ujedno, putuje po američkim državama nastojeći da pridobije podršku javnosti za svoj zakonski predlog za otvaranje novih radnih mesta, o kojem se večeras glasa u Senatu.\nPredsednik Obama je proveo dan van Vašingtona, zalažući se za otvaranje novih radnih mesta i investicije u infrastrukturu. Ali u samoj prestonici, njegov zakon o zapošljavanju suočava se sa ključnim testom u Senatu – testom koji verovatno neće proći.\nBela kuća je pozvala na brzo usvajanje plana vrednog gotovo 500 milijardi dolara.\n„Recite Kongresu da usvoji zakon!“, poručio je Obama na nizu skupova.\nMedjutim, republikanci, pa i neke demokrate u Senatu, smatraju da predlog suviše košta. Republikanci se odlučno protive daljim troškovima stimulisanja ekonomije i povećanju poreza za najbogatije Amerikance – stavki koju su dodale demokrate.\n„Ako glasanje večeras ne uspe, što bi bila tragedija za zemlju, odmah se vraćamo izradi zakona“, kaže savetnik Bele kuće, Dejvid Plaf.\nVečeras nova republikanska debata\nPredsednikovi rezultati u otvaranju novih poslova večeras će biti predmet kritika u Nju Hempširu, gde se održava debata republikanskih predsedničkih kandidata koja će biti posvećena isključivo ekonomiji, kao glavnoj temi za birače. Biznismen Herman Kejn je iznenada u centru pažnje – pošto je u trci za nominaciju dospeo odmah iza favorita, Mita Romnija. Nacionalna istraživanja javnog mnjenja pokazuju da Kejn zauzima solidno drugo mesto.\nUspon bivšeg direktora lanca picerija bio je brz i pomalo iznenadjujući. Nikada se ranije nije bavio politikom i skoro da ne vodi kampanju u ključnim državama u kojima se prvo glasa na stranačkim izborima, a pažnju uglavnom posvećuje promociji svoje nove knjige. Medjutim, Kejn je juče dobio podršku od Romnija, koji kaže da će birači biti „zadovoljni ako glasaju za bilo koga od njih“.


perpetuuM Mobile: Međunarodni dan planina\nTema Međunarodnog dana planina 2014. je planinska poljoprivreda, čime se koristi prilika da se istakne značaj porodične poljoprivredne proizvodnje u planinskim oblastima kao viševekovni model održivog razvoja. Takođe, to je prilika i da se ukaže na sve bržu transformaciju planinske poljoprivrede usled porasta broja stanovništva, ekonomske globalizacije i migracija mladih u urbana područja. Ova tema je ujedno povezana sa Međunarodnom godinom porodičnih poljoprivrednih gazdinstava Ujedinjenih Nacija, koja se obeležava ove godine.\nOvom prilikom će biti održani razni seminari i stručni skupovi na ovu temu na više od trideset lokacija širom sveta, od kojih je nama najbliža u Rumuniji. Iako u bivšim jugoslovenskim republikama postoje sporadične planinarske akcije vezane za ovaj datum, Međunarodni dan planina se još uvek ne obeležava formalnim skupovima. Ipak, za one najiskrenije ljubitelje prirode, svaki dan je dan planina.


Prelazimo li na električne automobile? | Poslovna mreža Žene od Uticaja\nPrelazimo li na električne automobile?\nNorveška je postala globalni lider u prelasku na električne automobile, a na putu je i da postane prva u svijetu koja će prekinuti prodaju benzinskih i dizel motora do 2025. godine.\nObjavljeno 06. 10. 2021.\nPrema podacima Norveške federacije za puteve potražnja za “Teslinim” modelima srednje veličine uvećala je udio električnih automobila u Norveškoj na 80 posto ukupne prodaje automobila prošlog mjeseca. Norveška je postala globalni lider u prelasku na električna auta, a na putu je i da postane prva u svijetu koja će prekinuti prodaju benzinskih i dizelskih motora do 2025. godine.\nNorveška je na putu da postane prva u svijetu koja će prekinuti prodaju benzinskih i dizel motora\nNorveška, zemlja nafte, uspjela je izuzimanjem elektičnih automobila od poreza na dodatu vrijednost koji važi za automobile na fosilna goriva, da postane lider u smanjenju upotrebe motora sa sagorijevanjem.


EU uvodi Srbiji carine za voće i povrće - AgroSmart\nEvropska komisija planira da počne da naplaćuje specifične carine na pojedine proizvode iz Srbije, pre svega, na voće i povrće kao kontrameru jer naša zemlja od prošle godine „koči“ izdavanje dozvola za izvoz metalnog otpada čime nanosi milione evra štete kompanijama koji se time bave, krši principe slobodne trgovine a samim tim i Sporazum o stabilizaciji i pridruživanju, saznaje Danas. Na problem sa neizdavanjem dozvola i kršenjem SSP-a najvišim instancama EU početkom ove i krajem prošle godine žalilo se nekoliko zemalja članica.\nNaime, naš list je pisao već o tome da se nekoliko vlada zemalja članica žalilo EK na Srbiju u kojoj se dozvole za izvoz metalnog otpada čekaju bespotrebno mesecima. Srbija je prošle godine usvojila i nov zakon kojim je izdavanje i dobijanje dozvola otežano. Umesto da se ide ka tome da se dozvole potpuno ukinu, kakvo je bilo i obećanje EU (da će se to uraditi do kraja 2018), Srbija prošle godine donosi nov zakon i od tog trenutka kompanije se suočavaju sa problemom da dozvole moraju da čekaju mesecima što utiče na posao jer se većina otpada u velikoj meri izvozi (u Srbiji postoje samo dve železare koje mogu da otkupe takvu vrstu otpada).\nEK je početkom ove godine Srbiji, odnosno Ministarstvu za zaštitu životne sredine uputilo dopis u kom traži hitan sastanak na ovu temu, međutim, do tog sastanka, kako saznajemo u ovom trenutku, još nije došlo.\nStoga su iz EK odlučili, kako pokazuje dopis u koji smo imali uvid, da pokrenu proceduru suspenzije autonomnih trgovinskih mera, što podrazumeva naplatu carine ne pojedine proizvode. Kako ti proizvodi nisu deo SSP, naplata carine bi mogla da se sprovede u roku od mesec dana jer nije potrebna neka posebna procedura za to.\nU Ministarstvo za zaštitu životne sredine od februara nismo dobili odgovore na pitanje zbog čega je prošle godine zakonska regulativa menjana, kao i da li Srbija time, kako to tvrdi EK krši Sporazum i ugrožava slobodnu trgovinu. I jučerašnje pitanje da li je došlo do sastanka sa predstavnicima EU o ovom pitanju takođe je ostalo bez odgovora.\nPre dva meseca Evropska komisija uputila je vlastima u Srbiji dopis u kom se, između ostalog, ističe da je diskreciono odlučivanje Srbije po pitanju izdavanja dozvola kompanijama koje izvoze neopasni otpad „preterano“ da može dovesti do potpune zabrane izvoza.\n„Insistiramo na tome da je diskrecija koju sprovodite u vezi sa procedurom izdavanja dozvola preterana i da de fakto vodi do potpune zabrane izvoza“, isticalo se u pismu direktorke za Zapadni Balkan EK Genoveve Ruiz Kalavera adresiranom na Ministarstvo za zaštitu životne sredine Srbije.\nU EK su tada napomenuli kako Srbija ima diskreciono pravo kada se radi o izdavanju dozvola za proizvode koji su pokriveni Bazelskom konvencijom, ali da se ovde radi o izvozu otpada koji ne potpada pod Konvenciju, odnosno odnosi se na probleme sa izvozom neopasnog otpada. Kako je tada naglašeno, trenutne procedure stvaraju neopravdane barijere u trgovini EU i Srbije i zato se mogu smatrati kršenjem člana 36. SSP, prema kom, između ostalog, ne sme biti nikakvih kvantitativnih ograničenja uvoza ili izvoza.\n„Komisija zadržava pravo da razmotri svaku moguću zaštitu u slučaju da se Srbija ne pridržava obaveza koje je preuzela potpisivanjem SSP, naročito imajući u vidu da je Srbija u 2016. imala 100 miliona evra izvoza u EU“, istaknuto je tada u pismu EK.\nMinistarstvo za zaštitu životne sredine prošle godine je u dva navrata menjalo Pravilnik o sadržini dokumentacije koja se podnosi uz zahtev za izdavanje dozvole za uvoz, izvoz i tranzit otpada. Ostaje nejasno zbog čega država Srbija sada umesto da ukida dozvole za izvoz neopasnog otpada, jer za to u EU trenutno nisu potrebne dozvole, ona dodatno pooštrava proceduru za njihovo izdavanje. Srbija se u pregovorima sa EU, pritom, obavezala da će do kraja 2018. ukinuti dozvole za izvoz otpada, međutim, trenutno su one i dalje neophodne kompanijama koje se bave izvozom i koje na njih čekaju ponekad i duže od šest meseci.\nKontra mere, koju u planu ima EK, će prema njihovim procenama naneti manju štetu od one koju kompanije koje izvoze metalni otpad trpe zbog toga što ne mogu da izvoze.


Džos Stoun za kraj Nišvila\nInternacionalni džez festival „Nišvil“, na kojem je za četiri dana nastupilo 660 muzičara iz celog sveta, završen je u nedelju uveče u niškoj Tvrdjavi, a zvezda poslednje festivalske večeri bila je jedna od najboljih soul pevačica danas Džos Stoun.\nNa završnici festivala sinoć su osim američke pevačice, koju mnogi nazivaju „belom Aretom Frenklin“, u glavnom programu nastupili i „Milan Petrović Quartet“, japanski bend „Yuichiro Tokuda’s ralyzzdig“, „Remi Panossian trio“ iz Francuske i „Rubikons Bend“ Marka Markovića.\nNa festivalu su pored domaćih bendova nastupili i sastavi iz Rusije, Kine, Japana, Poljske, Argentine, Bugarske, Francuske, SAD i mnogih drugih zemalja.\nPosetioci festivala mogli su da čuju, izmedju ostalih Ala di Meolu, čuvenog člana super grupe „Guitar trio“, poznatog britanskog saksofonistu Knuch Soweto, sastav „Bill Evans“, Biljanu Krstić sa svojim bendom „Bistrik“.\nPrvi put u Srbiji nastupio je i jedan orkestar iz Kine, bio je to „Golden Buda Džez Bend“.\nDirektor festivala „Nišvil“ Ivan Blagojević izjavio je po zatvaranju festivala da je „izuzetno zadovoljan kako je manifestacija protekla“.\n„Bilo je mnogo mladih ljudi na festivalu, a sinoć je oboren rekord po broju posetilaca. Za sve vreme trajanja festivala nije bilo ni jednog incidenta u Tvrdjavi“, rekao je Blagojević.\nOn je istakao da je „Nišvil“ uspeo da održi teško breme koje mu je britanski časopis „Gardijan“ doneo, proglasivši ga jednim od 10 najboljih džez festivala u Evropi.\nPored 110 koncerata na 11 bina, u okviru „Nišvila“ bile su organizovane i brojne prateće manifestacije, poput izložbi fotografija i izložbe oldtajmera, promocije knjiga na temu rokenrola i džeza, i muzičke radionice za mlade džezere.\nNa jednom od stejdževa, Nišlije su sinoć prvi put mogli uživo da vide i balon za letenje, a najhrabriji su se čak i provozali u balonu.\nFestival je pored brojnih muzičara okupio i 300 volontera. Osim što su značajno pomogli u organizaciji festivala volonteri su juče popodne učestvovali i u plesu sa britanskim plesačima „Jazz Cotech dancers“ koji je organizovan na centralnom gradskom trgu.\n„Nišvil“ je i ove godine protekao bez posete ministra kulture i informisanja, ali i drugih ministara Vlade Srbije.\nMinistar kulture, nauke i tehnologije Republike Srpske Jasmin Komić nastupio je na „Nišvilu“ kao specijalni gost banjalučkog sastava „Balkan ekspres“.\nSlavni glumac u depresiji: Gotovo je, znam da nikad neću imati porodicu\nŽenama ne možeš ugoditi\nIgra ruskih starleta pred kamerama prerasla u tuču (video)\nPreminuo glumac Voren Frost iz serije „Tvin Piks“\nHolivudski par: Tajna naše ljubavi krije se u – izbegavanju braka\nSlavni glumac u depresiji: Gotovo je, znam da nikad neću imati porodicuŽenama ne možeš ugoditiDemantovala medijske natpise: Anđelina na premijeri filma lepša nego ikad (foto)Glumica u prenosu pokazala gole grudi, posle se svima izvinjavala (video)Igra ruskih starleta pred kamerama prerasla u tuču (video)Misli poznatih\nI najskromniji čovek u duši veruje i uvek se više nada nego što se usuđuje da prizna. Gotfrid Keler, švajcarski književnik\t(1819-1890)\tJoš misli poznatih...\tDa li ste znali\n1473. - Rođen je Nikola Kopernik, slavni reformator astronomije koji je, umesto dotadašnjeg geocentričnog...Još događaja...Horoskop


SEVAP: “Želimo da očuvamo prirodu Vlasotinca i da povežemo građane u ovom zajedničkom cilju” | Media Start Info\nSEVAP: “Želimo da očuvamo prirodu Vlasotinca i da povežemo građane u ovom zajedničkom cilju”\nProjekat je usmeren na decu i mlade sa namerom da se generacijski neguje zdrav odnos prema životnoj sredini, svesni da će ekološki problemi naše generacije biti preneti i na naredne.\nKako kaže jedna od članica udruženja Natalija Petrović, ovo je prva godina u kojoj sporovode projekat, te su odlučili da uključe ustanove koje imaju društvenu odgovornost, i udruženja koja su usmerena na zaštitu životne sredine, kako bi sugrađanima pokazali da je zaštita i očuvanje životne sredine odgovornost svih nas.\n– Cilj ove akcije je da dugoročno poveže građane Vlasotinca svih generacija, i da postane tradicionalna akcija koja će jednom godišnje okupiti građane oko zajedničkog cilja očuvanja prirode Vlasotinca i tako stvori jednu novu zdravu naviku – kaže Petrovićeva.\n– Danas, kada se ceo svet bori sa respiratornim virusom i opasnom zagađenošću naše planete i vazduha koji udišemo, smatrali smo našom obavezom da pomognemo regeneraciju pluća majke prirode. Pored ovoga, važno je naglasimo da urbano zelenilo pomaže u borbi protiv zagađenja, smanjuje nivo buke u gradu i dom je za naše divlje komšije – ježeve, ptice, veverice i druge životinje. Ono takođe ima i ekonomske koristi i smanjuje energetske troškove rashlađivanja zgrada – dodaje Petrovićeva.\n– Međutim, umesto da se u nedogled nastavi razgovor o žalbama na to šta sve fali mladima, razgovor se poveo u pravom smeru postavljanjem dva izuzetno važna i konkretna pitanja – ‘Šta bi ti uradio po tom pitanju i zašto to ne uradiš?’ Osnivanje udruženja činilo se najboljim načinom da ono što želimo da radimo zaista i sprovedemo.. Nakon ideje o osnivanju,, započeli smo istraživanje o nevladinom sektoru i upoznavanje sa pravno-ekonomskim okvirima osnivanja neporfitnog udruženja mladih – kaže ona.\n– Ono na šta smo posebno ponosni jeste to što smo uspeli da ceo naš grad prepozna važnost našeg projekta i učestvuje u njemu. Nama je od početka našeg osnivanja i bilo najvažnije da potreba za postojanjem ovakvog udruženja bude prepoznata od strane naših sugrađana, te da sutradan budemo nasleđeni od strane nekih novih generacija koje će krenuti našim stopama, u rekli bismo, pravom smeru – dodaje Petrovićeva.\n–U toku proleća želimo da još više ulepšamo deo pored Vlasine gde smo sada posadili drvored, tako da ćemo aktivno raditi na tome da pronađemo adekvatne donatore koji bi nam pomogli da postavimo letnjikovce, rampu za invalidska kolica, kako bi ljudi sa ograničenom mobilnošću, kao i majke sa novorođenom decom, mogli da šetaju pored reke, prostor za jogu na otvorenom itd, i sve to u sklopu jednog projekta na mestu gde su sada posađene sadnice – ističe Petrovićeva.\nTagovi ekologija, korona virus, Srbija, Udruženje SEVAP Vlasotince\nPrethodna vestBečki Novogodišnji koncert biće održan i u doba korone\nSledeća vestIstraživanje: 17 odsto naprednjaka bi se vakcinisalo ako im to preporuči Vučić


Predsednica Evropske komisije odobrila pokretanje procedure uvođenja sankcija Nemačkoj - Sputnjik Srbija\n10:56 16 Januar 2021\nPredsednica Evropske komisije odobrila pokretanje procedure uvođenja sankcija Nemačkoj\n22:45 10.05.2020 (osveženo 13:14 10.06.2020) Preuzmite kraći link\nPredsednica Evropske komisije Ursula fon der Lajen odobrila je pokretanje procedure uvođenja sankcija protiv Nemačke zbog kršenja evropskog zakonodavstva. Razlog je odluka Federalnog konstitucionog suda u Karlsrueu o Evropskoj centralnoj banci.\nPrema rečima Fon der Lajenove, ona to pitanje shvata veoma ozbiljno i namerava detaljno da izuči sva dokumenta povezana sa odlukom, prenose mediji.\nSud je 5. maja priznao da je Evropska centralna banka otkupila državne obveznice zemalja evrozone, koje nisu bile u skladu sa nemačkim zakonima.\nRazlog je to što pri verifikaciji proporcionalnosti odluka Evropske centralne banke (ECB) nisu bili uključeni Vlada Nemačke i Bundestag.\nOdnosno, sud je priznao da postupci ECB oduzimaju Berlinu deo ekonomskog suvereniteta bez saglasnosti Nemačke.\nOdlukom suda, Federalnoj banci Nemačke je zabranjeno da učestvuje u programu ECB-a za kupovinu državnih obveznica po isteku tromesečnog prelaznog perioda, dok upravni odbor ne pruži ubedljive dokaze da je takva praksa u njegovoj nadležnosti.\nPrema pisanju medija, ta odluka suda protivreči odluci Evropskog suda iz 2018. godine.\nSukob Brisela i Berlina otvara Pandorinu kutiju: Optužuju Nemačku da potkopava temelje Unije\nUrsula zapretila Mađarskoj: Spremna sam da delujem\nsankcije, Ursula fon der Lajen


Izložba sveća kao rezultat projekta ekonomskog osnaživanja mladih bez adekvatnog roditeljskog staranja - Portal o invalidnosti\nPosted on Jun 18 2018 - 12:22pm by Redakcija\ncentar za brigu o starimacentar zvezdadeci i osobama sa invaliditetom Novi Beogradizložba svećamladi bez roditeljskog staranja\nU Centru Zvezda, uz podršku Trag fondacije, sproveden je projekat pod nazivom Pružanje podrške ekonomskom osnaživanju mladih bez adekvatnog roditeljskog staranja. Među mnogobrojnim pratećim programima rada sa mladima, u protekla četiri meseca organizovane su radionice izlivanja i dekorisanja sveća. Projekat se završava izložbom sveća u prostorijama Centra za brigu o deci, starima i osobama sa invaliditetom Opštine Novi Beograd, koja je zakazana za petak, 29. jun, s početkom u 15 časova. Izložba je način da se javnosti ukaže na stigmatizaciju i nedovoljnu podršku društva kreativnim potencijalima mladih bez roditeljskog staranja.\nCentar Zvezda bavi se podrškom i brigom mladima bez roditeljskog staranja, koji izlaze iz sistema socijalne zaštite, domova za nezbrinutu decu i hraniteljskih porodica. U cilju sveobuhvatnog zbrinjavanja i podrške, otvorene su kuće mogućnosti u Beogradu i Nišu. Pored smeštaja i ishrane, kuće mogućnosti obezbeđuju programe pripreme za samostalni život, putem pružanja podrške za učenje, kreativnih radionica, sticanja životnih veština i zapošljavanja.\nCentar za brigu o starima, deci i osobama sa invaliditetom Novi Beograd rukovodi se ciljevima razvoja socijalne zaštite koji su usmereni na stvaranje nužnih preduslova u zajednici za deinstitucionalizaciju, prevenciju institucionalizacije i podršku marginalizovanim grupama, kako bi ih učinili manje zavisnim od socijalnih službi. Prevencija institucionalizacije je u pružanju adekvatnih usluga socijalne zaštite u prirodnom okruženju korisnika, putem različitih aktivnosti usmerenih ka integraciji u lokalnu zajednicu. Centar za brigu o starima, deci i osobama sa invaliditetom Novi Beograd organizuje niz različitih kulturno-zabavnih, radno-kreativnih i edukativnih radionica koje su usmerene na podizanje ličnih kapaciteta, pre svega osoba sa invaliditetom, starih i dece. Centar aktivnosti organizuje samostalno i u partnerstvu sa državnim institucijama, nevladinim organizacijama i medijima, u cilju prihvatanja različitosti, smanjenja stope diskriminacije, izolacije i siromaštva. Pored stvaranje uslova za razvoj sistema usluga socijalne zaštite na lokalnom nivou, koji odgovara potrebama starih, dece i osoba sa invaliditetom, zadatak Centra je da unapređuje sistem permanentnog informisanja i edukovanja građana o pravima iz oblasti socijalne i porodično pravne zaštite.\nDostavila: Milka Milovanović-Minić, direktorka Centra za brigu o starima, deci i osobama sa invaliditetom Novi Beograd


JP za uređivanje građevinskog zemljišta prekršilo prava “Novi Pazar put” - Radio Sto Plus\nKomisija za zaštitu prava u postupcima javnih nabavki naložila je Javnom preduzeću za uređivanje građevinskog zemljišta Novi Pazar da isplati 157.500 dinara kompaniji “Novi Pazar put” zbog kršenja tenderskih prava.\nNaime, to javno preduzeće je početkom februara odlučilo da ugovor za nabavku kamenog materijala, na tenderu na kojem je učestvovao i “Novi Pazar put”, dodeli firmi “Ukras” jer je dostavila povoljniju ponudu.\nMeđutim, “Novi Pazar put” je uložio žalbu Komisiji smatrajući da je JP za uređivanje građevinskog zemljišta prekršilo nekoliko članova Zakona o javnim nabavkama i da je trebalo da odbije ponudu konkurenta jer, kako su naveli, nije dostavio dokaze da ispunjava uslove za učestvovanje na tenderu.\nTakođe, oni su smatrali i da je to javno preduzeće prekršilo Zakon tako što je odbilo njihovu ponudu jer je “druga po uspešnosti” što, kako su istakli, Zakon ne poznaje kao razlog za odbijanje.\nPrilikom ocenjivanja žalbe, Komisija je utvrdila da je Javno preduzeće za uređivanje građevinskog zemljišta tek nakon odluke o dodeli ugovora zatražilo od “Ukrasa” da dostavi dokaze o ispunjavanju uslova za učestvovanje na tenderu, što su oni i učinili, a čime je prekršen član 119. Zakona o javnim nabavkama.\nKomisija je ocenila osnovanim i navode iz žalbe o odbijanju ponude, ocenjujući da naručilac nije postupio pravilno time što je naveo da se “ona odbija jer je druga po uspešnosti”.\nZbog toga je Javnom preduzeću za uređivanje građevinskog zemljišta naloženo da “na ime takse za podneti zahtev za zaštitu prava” isplati 120.000 dinara, a “na ime angažovanja advokata za slanje zahteva” još 37.500 dinara.\nIako je Komisija utvrdila nepravilnosti u sprovođenju tendera, posao nabavke kamenog materijala dodeljen je kompaniji “Ukras” čija je ponuda iznosila 13,9 miliona dinara.\n“Novi Pazar – put” je na tenderu ponudio cenu od 16,7 miliona dinara.\n26 jula, 2021 u 1:53 pm\nBolje da novac ostaje kod postene firme nego kod kriminalne kakva je sada „Novi Pazsr put“\n31 jula, 2021 u 10:39 am\nPa nego ko ce da dobije posao nego finansijeri SDP-a i Rasimove igracke FK Novi PAzar kojom zamajava narod. Vi ste pisali kako im je dao stotine hiljada eura za poplocavanje trgova a da nisu ni potpisali ugovore. Lako je da dijeli nase pare, neka podijeli svoje i svoje familije.


LIFFE počinje sećanjem na Dragana Mićalovića - juGmedia\nPred sam početak LIFFE-a, u utorak 19. septembra, sa početkom u 18 časova, u Leskovačkom kulturnom centru biće održano veče posvećeno nedavno preminulom doajenu leskovačkog Narodnog pozorišta Draganu Mićaloviću.\nO ovome je javnost preko svog Instagram profila obavestila njegova ćerka, poznata srpska glumica Sloboda Mićalović, i pozvala sve poštovaoce lika i dela njenog oca da prisustvuju memorijalnom skupu.\n„Hvala organizatorima LIFE festivala što su pokazali poštovanje prema jednom umetniku i sugrađaninu i na trenutak ga otrgli od zaborava! Vidimo se u Leskovcu 19. 09. u 18 časova“, napisala je Boba.\nFestival filmske režije LIFFE, deseti po redu, počinje sat kasnije u Narodnom pozorištu Leskovac, a otvoriće ga Emir Kusturica. Detaljni program festivala možete pogledati OVDE.\nSvoj poslednji intervju za života, Dragan Mićalović je upravo dao novinaru Jugmedie, a Leskovčanima je poručio sledeće:\nČuvajte Leskovčane rasute po svetu kao malo vode na dlanu!\nPorodica nedavno preminulog Ivana Janaćkovića (64), koji je iz zdravstvene stanice transportovan taksijem i umro u Urgentnom centru Opšte bolnice…\nU četiri pirotske osnovne skole u novu školsku godinu krenulo je i 31. dete iz migrantskih porodica, uzrasta od 7 do 14 godina. (više…)\nU petak 22. novembra rukometaši Dubočice igraju utakmicu poslednjeg kola jesenjeg dela ARKUS lige protiv ekipe Spartak iz Subotice, na domaćem terenu…\nDojane komentarisanja :\n18.09.2017. u 08:21\nVi stvarno hoćete da faslifikujete biografiju ovog čoveka.Objavite komentare pa nek se ljudi upoznaju sa njim.Samo da zaključim da nije nikakav doajen LNP ili su vam srozani standardi u nedostatku boljih glumaca.Ne mogu da verujem da uporno i na drugim tekstovima brišete pravno valjane komentare, i nehotice stvarate iskrivljenu sliku o ljudima i događajima da ne kažem nešto grublje.\nOstavite odgovor na Dojane komentarisanja Odustani od odgovora


Vesti online / Scena / Šoubiznis / Striptizete, kockanje i otkazano venčanje: Sve propale ljubavi Bena Afleka\nZa holivudske standarde, deset godina braka je i te kako dug period, pa su se mnogi šokirali kada su oskarovci Ben Aflek (42) i Dženifer Garner (43) objavili da se razvode. Ove vesti odjeknule su u medijima samo dan nakon što je slavni par, koji ima troje dece, proslavio desetu godišnjicu braka.\nOstao u dobrim odnosima sa svim bivšim partnerkama: Ben Aflek\nPre nego što je oženio Dženifer, Aflek je imao još nekoliko veza sa poznatim damama, uključujući i Gvinet Paltrou (42) i Dženifer Lopez (45).\n- Bilo bi mu bolje da je tada izlazio sa striptizetom - kazala je ona jednom prilikom.\nBen i Dženifer priznali: Razvodimo se\nObjavili da se razvode posle 10 godina braka: Ben i Dženifer\n- Mislim da smo Džen i ja napravili grešku što smo se zaljubili, bili smo uzbuđeni i možda previše dostupni. Mislim da nismo mogli da predvidimo u šta će se to pretvoriti - kazao je Aflek.\nIako je glumac 2001. bio na rehabilitaciji zbog zavisnosti od alkohola, njegova sklonost ka ludim provodima i kockanju nije prestala. A kada nije mogao da ode u kazino, kockao se kod kuće na kompjuteru.\nBez obzira na sve, Ben je ostao u dobrim odnosima sa Lopezovom, a rekao je i da je povremeno u kontaktu i sa Gvinet.\nVikiliks otkrio šta je Ben Aflek pokušao da sakrije\nSa druge strane, Dženifer Garner nije imala toliko dramatičnu ljubavnu prošlost. Bila je udata za glumca Skota Folija od 2000 do 2003, a dve godine kasnije udala se za Afleka, sa kojim je dobila troje dece, Vajolet (9), Serafinu (6) i Semjuela (3).\nPar navodno nije potpisao predbračni ugovor, ali su navodno postigli dogovor oko podele imovine. Ipak, TMZ piše da bi poteškoće tokom razvoda mogle da se pojave zbog zajedničkih nekretnina.


Lalatović do kraja sezone na Čairu - Sportske vesti\n03 Jan, 2019 by Kristina Krstić\nOno što je većina ljubitelja fudbala u Nišu priželjkivala se desilo Nenad Lalatović potpisao je novi ugovor sa Radničkim i do kraja sezone će predvoditi tim sa Čaira.\nKako kažu iz niškog kluba nastavak saradnje plod je dogovora prvog čoveka kluba Ivice Tončeva i Nenada Lalatovića. Cilj je nastavak ispisivanja istorije niškog Reala zlatnim slovima.\nU prvom delu sezone započeli smo ispisivanje nove istorije Radničkog i planiramo da nastavimo sa tim i u budućnosti. Moja velika želja, kao i želja prvog čoveka Radničkog Ivice Tončeva je da ove godine pokušamo da osvojimo trofej, mada je konkurencija jaka pored klubova kakvi su Crvena zvezda, Napredak, Vojvodina i Partizan. Iskreno, imao sam ponude iz inostranstva, ali je prevagnula moja želja da zajedno sa Radničkim i Tončevima završim započet posao. Uostalom, smatram da i ne treba po svaku cenu ići u inostranstvo. U svakom slučaju velika je čast i zadovoljstvo ostati u Nišu i dati još puno srećnih trenutaka vatrenim i vernim navijačima Radničkog. Oni svakako zaslužuju sve najbolje od nas, ističe Nenad Lalatović, a prenosi sajt kluba.\nRadnički je pod rukovodećom palicom Lalatovića postigao izuzetne rezultate. Pored učešća u kvalifikacijama za Ligu Evrope, tu je i najbolji starta sezone u domaćem šampionatu. Radnički se trenutno nalazi na drugom mestu u Superligi, između Crvene zvezde i Partizana.\nI u Kupu se stiglo dalje nego prošle sezone. Niški tim došao je do četvrtfinala, gde se 13. marta sastaje sa Vojvodinom, a želja na Čairu je osvajanje ovog trofeja. Na šta je i sam mladi stručnjak više puta stavljao akcenat. Motiv više za sve je to što će finale biti odigrano u Nišu 31. maja.\nZa fudbalere Radničkog odmor će biti gotov 9. januara kada će Lalarović izvršiti prozivku.\nFK RadničkiNenad Lalatovic